QBE Insurance (Malaysia) Berhad (Licensed under Financial Service Act 2013, regulated by Bank Negara Malaysia) Registration No. 198701002415 (161086-D) SST No. B16-1808-31042744 No. 638, Level 6, Block B1, Leisure Commerce Square, No. 9, Jalan PJS 8/9, 46150 Petaling Jaya, Postal Address P.O. Box 10637, 50720 Kuala Lumpur, Malaysia. Phone: 03-7861 8400 Fax: 03-7873 7430 E-mail : Polisi Insurans Private Car Protector QBE INSURANCE (MALAYSIA) BERHAD mengalu-alukan anda sebagai Pemegang Polisi dan kami ingin mengambil peluang ini untuk mencadangkan agar anda membaca Dokumen yang menggariskan had dan manfaat insurans ini dengan teliti. Sila simpan di tempat yang selamat. Sekiranya anda mempunyai sebarang pertanyaan atau memerlukan penjelasan, sila hubungi Ejen Berdaftar/Broker atau pejabat QBE kami, terutamanya jika insurans ini tidak memenuhi keperluan atau kemahuan anda. "KAMI MENGINGATKAN ANDA BAHAWA ANDA MESTI MENDEDAHKAN KEPADA KAMI, SEPENUHNYA DAN SECARA JUJUR, FAKTA YANG ANDA TAHU ATAU HARUS TAHU, JIKA TIDAK, ANDA MUNGKIN TIDAK MENERIMA APA-APA FAEDAH DARIPADA POLISI ANDA." MVAPCP004-Q-0623 (BM)
Kandungan NOTA PENERANGAN ... 3 TANGGUNGJAWAB ANDA MEMBERITAHU KAMI ... 3 A. Kontrak Insurans Pengguna ... 3 B. Kontrak Insurans Komersial ... 3 Apa yang dilindungi? ... 4 Apa yang tidak dilindungi oleh polisi ini? ... 5 Bagaimana kereta anda boleh digunakan? ... 5 Siapakah yang boleh memandu kereta anda? ... 6 Di wilayah manakah kereta anda dilindungi? ... 6 Bila perlindungan anda berkuat kuasa? ... 6 Berapakah nilai yang anda patut insuranskan kereta anda? ... 6 Apakah Diskaun Tanpa Tuntutan (No Claim Discount -"NCD")? ... 7 Apakah Maksud Ekses? ... 7 Perkara yang Patut dan yang Tidak Patut Dilakukan - setelah anda mengalami kemalangan atau kecurian ... 7 POLISI KERETA PERSENDIRIAN ... 8 Perjanjian antara Kita... 8 Kontrak Insurans Pengguna ... 8 Kontrak Insurans Komersial ... 8 Seksyen A: Kerugian atau Kerosakan pada Kereta Anda Sendiri ... 8 Seksyen B: Liabiliti Terhadap Pihak Ketiga ... 12 Seksyen C: Diskaun Tanpa Tuntutan (NCD) ... 14 Seksyen D: Pengecualian Am - ini diguna pakai bagi keseluruhan Polisi ... 15 Seksyen E: Syarat - Ini diguna pakai bagi keseluruhan Polisi ... 17 Seksyen F: Takrif perkataan yang ditandakan di dalam Polisi ... 21 Seksyen G: Perlindungan Tambahan ... 24 Seksyen H: Endorsmen - diguna pakai hanya jika nombor Endorsmen di cetak di dalam Jadual ... 24 Seksyen I: Notis Penting ... 37 Butiran hubungan ... 37
NOTA PENERANGAN Cara membaca dokumen ini Sila ambil perhatian bahawa Polisi Kereta Persendirian anda hanya bermula dari halaman 8 dan seterusnya. Bagi membantu anda membaca dan memahami polisi anda dengan lebih mudah, kami menyediakan beberapa nota penerangan bersama-sama dengan ulasan dan contoh yang ditulis dalam huruf condong (italic). Nota penerangan ini tidak dianggap sebagai sebahagian daripada polisi dan tidak boleh digunakan bagi mentakrif kontrak insurans anda jika berlaku apa-apa pertikaian. Perkataan dalam huruf tebal Anda boleh perhatikan bahawa terdapat beberapa perkataan dalam polisi ini dicetak dalam huruf tebal. Ini adalah kerana perkataan-perkataan tersebut diberikan makna yang khusus dalam Polisi Kereta Persendirian anda ini. Sila rujuk Seksyen F pada halaman 19 hingga 22 bagi makna perkataan-perkataan tersebut. Apakah yang dikira sebagai kontrak insurans anda? Kontrak insurans anda dengan kami merangkumi seperti berikut: • • • • Endorsmen yang dilampirkan pada polisi; dan • Sijil Insurans (CI). Kesemuanya hendaklah dibaca bersekali kerana ia merupakan kontrak insurans anda. polisi insurans pada halaman 33 hingga 55 (kecuali teks dalam huruf condong); apa-apa maklumat yang anda telah beritahu kami semasa memohon insurans ini; Jadual; TANGGUNGJAWAB ANDA MEMBERITAHU KAMI A. Kontrak Insurans Pengguna Jika insurans yang anda pohon ini tidak berkaitan sama sekali dengan perdagangan, perniagaan atau profesion anda, anda bertanggungjawab mengambil langkah yang munasabah untuk tidak membuat salah nyataan semasa menjawab apa-apa soalan dalam Borang Cadangan (atau semasa anda membuat permohonan insurans ini) iaitu, anda sepatutnya menjawab semua soalan dengan tepat dan sepenuhnya. Kegagalan mengambil langkah yang munasabah dalam menjawab apa-apa soalan boleh menyebabkan kami mengelak kontrak insurans, menolak atau mengurangkan tuntutan anda, menukar terma atau menamatkan kontrak insurans anda mengikut remedi-remedi yang diperuntukan di bawah Jadual 9 Akta Perkhidmatan Kewangan 2013. Anda juga dikehendaki mendedahkan lain-lain perkara yang anda tahu sebagai berkaitan kepada keputusan kami sama ada untuk menerima atau tidak risiko dan kadar dan terma yang hendak dipakai. Anda juga bertanggungjawab memberitahu kami serta merta jika pada bila-bila masa selepas kontrak insurans anda berkuat kuasa, semasa memohon dengan kami untuk membuat perubahan atau memperbaharui, apa- apa maklumat yang diberi di dalam Borang Cadangan (atau semasa anda membuat permohonan insurans ini) tidak tepat atau telah berubah. B. Kontrak Insurans Komersial Jika insurans yang anda pohon ini berkaitan sepenuhnya dengan perdagangan, perniagaan atau profesion anda, anda bertanggungjawab mendedahkan apa-apa perkara yang anda tahu sebagai berkaitan kepada keputusan kami sama ada untuk menerima atau tidak risiko dan kadar dan terma yang hendak dipakai, serta apa-apa perkara seorang yang munasabah dalam hal keadaan itu boleh dijangkakan tahu sebagai berkaitan, kegagalan berbuat demikian boleh menyebabkan kami mengelak kontrak insurans, menolak atau mengurangkan tuntutan anda, menukar terma atau menamatkan kontrak insurans anda. Anda juga bertanggungjawab memberitahu kami serta merta jika pada bila-bila masa selepas kontrak insurans anda berkuat kuasa, semasa memohon dengan kami untuk membuat perubahan atau memperbaharui, apa- apa maklumat yang diberi di dalam Borang Cadangan (atau semasa anda membuat permohonan insurans ini) tidak tepat atau telah berubah. Berikut adalah contoh-contoh tindakan yang boleh kami ambil terhadap anda jika anda memberi pernyataan salah tentang mana-mana fakta kepada kami sebelum polisi berkuat kuasa: • isytiharkan polisi anda sebagai terbatal dari mula lagi (iaitu polisi dianggap tidak sah), dan kami boleh tidak pulangkan apa-apa premium; MVAPCP004-Q-0623 (BM) 3
• batalkan polisi tersebut dan pulangkan premium setelah ditolak caj pembatalan atau menuntut premium yang belum dibayar; singkir satu atau lebih pemandu dinamakan dari polisi anda dan selaraskan premium anda; tuntut semula apa
-apa kekurangan premium yang tidak dikenakan; tolak mana
-mana tuntutan yang telah atau akan dikemukakan di bawah polisi; atau berhak menuntut kembali dari jumlah mana
-mana tuntutan yang telah dibayar di bawah polisi atau mana
-mana tuntutan yang terpaksa kami bayar kerana undang
-undang jalanraya termasuk kos membuat tuntutan. Apa yang dilindungi? Tidak mungkin insurans anda melindungi segala perkara yang boleh berlaku terhadap kereta anda. Sila semak Jadual Polisi yang telah kami berikan kepada anda untuk mengetahui skop perlindungan yang anda telah perolehi. Jenis perlindungan utama terdiri dari: Perlindungan Asas: Komprehensif Seksyen A: Kerugian atau Kerosakan pada Kereta Anda Sendiri 1. a. Kejadian yang Kami Lindungi (i) berlanggar atau terbalik akibat kemalangan
(ii) berlanggar atau terbalik akibat kerosakan mekanikal
(iii) berlanggar atau terbalik akibat haus dan lusuh
(iv) rosak akibat dihempap objek jatuh tertakluk kepada pengecualian tertentu
(v) kebakaran, letupan atau disambar kilat
(vi) pecah cermin depan / belakang, tingkap atau tingkap bumbung matahari termasuk filem salutan / mewarna
(vii) pecah masuk, pecah rumah, atau kecurian
(viii) perbuatan niat jahat
(ix) semasa dalam transit (perlindungan terhad)
1. b Kejadian yang Kami Tidak Lindungi
2. Asas Penyelesaian (bagaimana kami menyelesaikan tuntutan anda)
3. Kos Menunda (ke bengkel pembaik kereta atau ke tempat yang selamat)
Seksyen B: Liabiliti Terhadap Pihak Ketiga 1. a. Apa yang Dilindungi (di bawah seksyen ini)
1. b. Apa yang Tidak Dilindungi (di bawah seksyen ini)
2. Had Liabiliti Kami (bayaran maksimum kami)
3. Perlindungan untuk Wakil Sah (jika anda meninggal)
4. Kos Guaman Maksimum (jika diluluskan)
Hak Tuntut Balik
Seksyen C: Diskaun Tanpa Tuntutan
Seksyen D: Pengecualian Am (apa-apa yang tidak dilindungi oleh polisi)
MVAPCP004
Q
0623 (BM)
Seksyen E: Syarat (terma-terma yang anda mesti patuhi)
Seksyen F: Takrif (menerangkan perkataan dalam huruf tebal)
Seksyen G: Perlindungan Tambahan
Seksyen H: Endorsmen (terma tambahan yang akan kami kenakan atau perlindungan tambahan jika anda telah membayar premium tambahan) Optional Key: = Lindugan termasuk Apa yang tidak dilindungi oleh polisi ini? Terdapat tiga seksyen dalam polisi anda di mana dinyatakan apa yang tidak dilindungi. Seksyen-seksyen ini dirujuk sebagai 'Pengecualian' dan terdiri dari: ▪ Seksyen A1b - lihat 'Kejadian yang Kami Tidak Lindungi' ▪ Seksyen B1b - lihat 'Apa yang Tidak Dilindungi' ▪ Seksyen D - lihat 'Pengecualian Am' Pada umumnya terdapat tiga sebab mengapa kami mengenakan pengecualian ini di dalam polisi asas Kereta Persendirian anda: 1. Perlindungan tidak diberikan untuk pengecualian ini. Kami terpaksa mengenakan premium tambahan jika mana- mana pengecualian tersebut mahu dilindungi. Di antara contoh kejadian yang tidak dilindungi oleh polisi asas ini tetapi boleh dilindungi jika anda membayar premium tambahan adalah: • banjir, ribut {lihat Seksyen A1b 'Kejadian yang Kami Tidak Lindungi }; • mogok, rusuhan, kekacauan awam {lihat Seksyen D - 'Pengecualian Am 8b' }; dan • digunakan di luar Malaysia, Singapura atau Brunei {lihat Seksyen D - 'Pengecualian Am 6' }. 2. Terdapat risiko-risiko lain yang tidak dilindungi oleh polisi asas Kereta Persendirian atau mana-mana tambahan kepada polisi seperti itu. Jika anda mahu perlindungan tambahan tersebut, kami terpaksa mengeluarkan polisi lain. Contohnya, yang berikut tidak dilindungi oleh Polisi Kereta Persendirian anda tetapi ia boleh dilindungi oleh polisi berbeza: • kenderaan membawa barang dagangan mestilah dilindungi oleh Polisi Kenderaan Komersial; dan • kenderaan yang mengutip sewa atau tambang mestilah dilindungi oleh polisi teksi atau kereta sewa. 3. Kami tidak akan dan tidak boleh melindungi risiko tertentu secara keseluruhan. Di antara contoh risiko seperti ini dapat dilihat dalam Seksyen D - 'Pengecualian Am' contohnya: • perang, pembelahan nuklear atau pelakuran; • • memandu dalam keadaan mabuk. risiko yang bertentangan dengan polisi awam atau undang-undang; Bagaimana kereta anda boleh digunakan? Memandangkan ini adalah Polisi Kereta Persendirian, polisi anda hanya melindungi anda jika kereta anda digunakan untuk tujuan "sosial, domestik dan bersukaria dan juga untuk urusan pemegang polisi." Ini dinyatakan dengan jelas di dalam Sijil Insurans di bawah tajuk "Had Penggunaan". Berikut adalah beberapa contoh bagaimana kereta anda boleh digunakan: • • untuk melawat saudara-mara dan kawan, pergi membeli-belah dsb.; dan untuk urusan niaga terhad seperti pergi dan balik dari tempat kerja dan untuk berjumpa dengan para pelanggan. Walau bagaimanapun, kami tidak memberi perlindungan, contohnya, jika kereta anda digunakan dengan cara berikut: • • • sebagai teksi atau bas persendirian dengan mengenakan tambang untuk membawa penumpang; sebagai kereta sewa dengan mengenakan sewa untuk menggunakan kereta anda; untuk mengangkut barang berkaitan sebarang perniagaan atau urus niaga selain membawa sampel barang. Anda mestilah membeli Polisi Kenderaan Komersial untuk tujuan kegunaan tersebut; untuk perniagaan kenderaan (contohnya digunakan untuk memandu uji dan dipamerkan di bilik pameran);
MVAPCP004
Q
0623 (BM)
untuk berlatih atau mengambil bahagian dalam sebarang perlumbaan, rali, perentak perlumbaan (pace-making), ujian keandalan (reliability trial) atau ujian kelajuan; dan digunakan di sebarang litar perlumbaan. Siapakah yang boleh memandu kereta anda? Hampir sesiapa sahaja boleh memandu kereta anda selagi pemandu itu: mempunyai lesen yang sah bagi memandu kelas kereta yang berkenaan dan tidak hilang kelayakan memandu dari segi undang-undang atau kerana sebab-sebab lain {lihat pengecualian tentang Pemandu Tidak Berlesen dalam Seksyen D - 'Pengecualian Am 1' }; mendapat kebenaran anda untuk memandu (lihat takrif Pemandu Dibenarkan ); dan • mematuhi semua terma dan syarat polisi ini. Walaupun sesiapa yang mematuhi segala syarat tersebut di atas boleh memandu kereta anda, anda mungkin perlu menanggung ekses tambahan berdasarkan umur pemandu, jenis lesen yang dimiliki pemandu atau sama ada pemandu adalah bukan pemandu dinamakan (lihat halaman 34 untuk penjelasan lanjut tentang ekses). Jika anda atau pemandu dibenarkan tidak layak memandu atau memungkiri mana-mana terma dan syarat, tuntutan anda mungkin ditolak. Jika kami terpaksa juga membayar, kami boleh menuntut semula wang yang telah dibayar serta perbelanjaan yang ditanggung oleh kami daripada anda atau pemandu dibenarkan. Di wilayah manakah kereta anda dilindungi? Insurans yang anda telah perolehi ini hanya melindungi anda di Malaysia, Singapura dan Brunei tertakluk kepada undang-undang Malaysia. Di samping itu, sila ambil perhatian bahawa jika anda berhajat untuk memandu kereta anda ke Singapura, anda dikehendaki di bawah undang-undang Singapura untuk mempunyai Perlindungan Liabiliti Penumpang (PLP). Oleh kerana PLP tidak dilindungi oleh polisi asas Kereta Persendirian maka anda perlu membeli Endorsmen 100, yang menyediakan perlindungan terhad bagi liabiliti anda terhadap kematian atau kecederaan tubuh badan penumpang. Bila perlindungan anda berkuat kuasa? Insurans ini mula berkuat kuasa dari waktu anda membeli perlindungan atau pada waktu mula berkuat kuasa yang dipersetujui sehingga tarikh tamat. Tempoh Insurans akan dicetak di dalam Jadual Polisi dan dokumen berkaitan. Jika terdapat sebarang perubahan bagi tarikh-tarikh tersebut, ianya akan ditunjukkan dalam Endorsmen yang dikeluarkan oleh kami. Berapakah nilai yang anda patut insuranskan kereta anda? Supaya lebih selesa, anda perlu menginsuranskan kereta anda mengikut nilai pasaran semasa (lihat takrif pada halaman 46). Dalam kata yang mudah, ini adalah kos semasa untuk menggantikan kereta anda dengan kereta yang sama buatannya, modelnya, umurnya dan keadaannya. Amaun yang anda pilih untuk menginsuranskan kereta anda dikenali sebagai amaun diinsuranskan (sum insured) Sila ambil perhatian bahawa anda boleh didenda jika kereta anda diinsuranskan pada amaun yang kurang daripada nilai pasaran sebenar (lihat Bahagian A2e - 'Insurans Terkurang'). Contohnya, jika nilai pasaran kereta anda ialah RM100,000 tetapi anda hanya menginsuranskannya pada nilai RM80,000, maka anda boleh didenda kerana insurans terkurang. Andaikan kerugian yang ditaksir sebanyak RM5,000, kami berhak tidak membayar jumlah sepenuhnya tetapi sebaliknya anda perlu menanggung sebahagian daripada kerugian itu, mengikut kadar insurans terkurang seperti berikut: Amaun Diinsuranskan RM80,000 Nilai Pasaran x Kerugian = RM100,000 x RM5,000 = RM4,000 Oleh itu, kami akan membayar RM4,000 sementara baki RM1,000 akan ditanggung oleh anda sendiri. Anda hanya akan didenda seperti yang ditunjukkan di atas jika perbezaan di antara nilai pasaran kereta anda dengan amaun diinsuranskan melebihi 10%. Namun, adalah juga menjadi satu pembaziran jika insurans terlebih kerana syarikat insurans tidak akan membayar lebih dari nilai pasaran. Satu cara bagi mengatasi masalah insurans terkurang atau terlebih ialah dengan memilih amaun diinsuranskan yang ditentukan oleh sistem penilaian nilai pasaran yang diluluskan oleh Persatuan Insurans Am Malaysia (PIAM). MVAPCP004-Q-0623 (BM) 6
Apakah Diskaun Tanpa Tuntutan (No Claim Discount -"NCD")? Ini merupakan suatu ganjaran yang diberi dalam bentuk diskaun jika anda tidak membuat tuntutan dalam tempoh insurans sebelum ini (dengan syarat tempoh insurans tersebut melebih setahun). Skala NCD yang digunakan dinyatakan secara khusus di dalam polisi ini. Anda boleh menyemak NCD berkenaan dengan kami atau melalui Pangkalan Data Pusat NCD (Central NCD Database ("CND")) di /ncdcheck/online sebelum membeli Polisi Kereta Persendirian anda. Apakah Maksud Ekses? Ini adalah amaun pertama yang anda terpaksa tanggung sendiri bagi setiap tuntutan yang kami luluskan, walaupun kejadian itu bukan salah anda. Sila ambil perhatian, walau bagaimanapun, ekses tersebut tidak akan dikenakan jika kerugian atau kerosakan yang dialami adalah akibat kebakaran, letupan, disambar kilat, pecah masuk, pecah rumah, kecurian, kerosakan harta pihak ketiga atau tuntutan kecederaan tubuh badan pihak ketiga. Sila semak Jadual polisi anda untuk mengetahui amaun yang anda kena tanggung. Ekses ini dirujuk sebagai Endorsmen 1 atau 2 di dalam polisi anda. Sila ambil perhatian bahawa di samping itu, terdapat juga Ekses Wajib di mana anda juga mungkin terpaksa menanggung ekses tambahan sebanyak RM400 jika anda atau orang yang memandu kereta anda: • • di bawah umur 21 tahun; pemegang lesen memandu sementara (P) atau percubaan (L); atau tidak dinamakan dalam Jadual polisi sebagai pemandu dinamakan. Contohnya, jika tuntutan yang harus kami bayar sebanyak RM10,000 tetapi polisi anda mengenakan Ekses sebanyak RM500, anda terpaksa menanggung sendiri RM500 yang pertama dan kami akan membayar baki RM9,500. Tetapi jika pemandu berkenaan di bawah umur 21 tahun, maka anda mesti menanggung ekses tambahan sebanyak RM400. Dengan menggunakan contoh yang sama, anda sekarang terpaksa menanggung RM900 (iaitu RM500 + RM400) dan kami akan membayar RM9,100. Perkara yang Patut dan yang Tidak Patut Dilakukan - setelah anda mengalami kemalangan atau kecurian Patut Dilakukan: • Hubungi kami untuk bantuan segera di jalan raya atau perkhidmatan trak tunda sekiranya berlaku kemalangan jalan raya, atau untuk membuat pertanyaan mengenai prosedur tuntutan; maklumkan kepada kami secepat mungkin tentang sebarang kejadian yang barangkali berakhir dengan
tuntutan; laporkan semua kemalangan kepada polis dalam tempoh 24 jam sepertimana yang dikehendaki oleh undang-undang; serahkan dengan segera kepada kami kesemua surat, tuntutan, writ, saman yang anda terima daripada pihak ketiga akibat kejadian tersebut; hantarkan kereta anda ke Bengkel Pembaikan yang Diluluskan oleh PIAM atau panel membaiki kereta yang diluluskan oleh syarikat insurans anda untuk dibaiki atau untuk membaiki cermin depan atau menggantikannya; isikan dengan lengkap bahagian yang berkaitan dalam borang tuntutan - jangan tulis "rujuk kepada laporan polis"; dan jika anda mempunyai perlindungan Komprehensif dan pihak ketiga yang melanggar kereta anda adalah jelas bersalah, anda dinasihatkan untuk membuat tuntutan kerosakan sendiri Knock for Knock (Kfk) kepada kami untuk mempercepatkan proses tuntutan. Diskaun Tanpa Tuntutan (NCD) anda tidak akan terjejas dan anda boleh menuntut ekses yang anda telah bayar daripada syarikat insurans pihak ketiga. Tidak Patut Dilakukan: Jangan: • memberikan kebenaran untuk membaiki tanpa persetujuan kami. berunding, mengaku atau menolak sebarang tuntutan tanpa persetujuan kami; dan Syarat 2 polisi anda menerangkan dengan lebih terperinci di mana perkara yang patut dan yang tidak patut dilakukan selepas kemalangan atau kecurian. MVAPCP004-Q-0623 (BM) 7
POLISI KERETA PERSENDIRIAN Perjanjian antara Kita A. Jika Kereta Anda digunakan untuk sebarang tujuan yang tidak berkaitan dengan perdagangan, perniagaan atau profesion Anda, syarat di bawah akan diguna pakai: Kontrak Insurans Pengguna Polisi ini dikeluarkan sebagai balasan kepada bayaran premium seperti yang ditentukan dalam Jadual Polisi dan berdasarkan jawapan yang Anda berikan dalam Borang Cadangan (atau semasa Anda memohon insurans ini) serta lain-lain pendedahan yang Anda buat di antara waktu Borang Cadangan diserahkan (atau semasa Anda memohon insurans ini) dan waktu kontrak ini mula berkuat kuasa. Jawapan serta apa-apa pendedahan lain yang Anda beri akan dijadikan asas kepada kontrak insurans di antara Anda dan Kami. Walau bagaimanapun, jika berlaku apa-apa salah nyataan bersabit jawapan Anda atau apa-apa pendedahan lain yang Anda berikan di peringkat pra-kontrak, hanya remedi dalam Jadual 9 Akta Perkhidmatan Kewangan 2013 akan diguna pakai. Polisi ini mencerminkan terma dan syarat kontrak insurans yang dipersetujui di antara Anda dan Kami. B. Jika Kereta Anda digunakan untuk tujuan yang berkaitan dengan perdagangan, perniagaan atau profesion Anda, syarat di bawah akan diguna pakai: Kontrak Insurans Komersial Polisi ini dikeluarkan sebagai balasan bayaran premium seperti yang ditentukan dalam Jadual Polisi dan berdasarkan jawapan yang Anda berikan dalam Borang Cadangan (atau semasa Anda memohon insurans ini) serta lain-lain pendedahan yang Anda buat di antara waktu Borang Cadangan diserahkan (atau semasa Anda memohon insurans ini) dan waktu kontrak ini mula berkuat kuasa. Jawapan serta apa-apa pendedahan lain yang Anda beri akan dijadikan asas kepada kontrak insurans di antara Anda dan Kami. Jika berlaku apa- apa salah nyataan bersabit jawapan Anda atau apa-apa pendedahan lain yang Anda berikan di peringkat pra- kontrak, boleh menyebabkan Kami mengelak kontrak insurans, menolak atau mengurangkan tuntutan Anda, menukar terma atau menamatkan kontrak insurans Anda. Polisi ini mencerminkan terma dan syarat kontrak insurans yang dipersetujui di antara Anda dan Kami. Seksyen A: Kerugian atau Kerosakan pada Kereta Anda Sendiri Seksyen ini menjelaskan apa yang Kami lindungi di bawah Seksyen A dan ia hanya boleh diguna pakai jika Anda memperolehi Perlindungan Komprehensif. 1a. Kejadian yang Kami Lindungi Kami akan mengganti kerugian Anda jika Kereta Anda hilang atau rosak dalam Tempoh Insurans akibat Kejadian-Kejadian berikut: (i) berlanggar atau terbalik akibat kemalangan; (ii) berlanggar atau terbalik akibat kerosakan mekanikal; (iii) berlanggar atau terbalik akibat haus dan lusuh; (iv) rosak akibat dihempap objek jatuh dengan syarat ini tidak bersabit banjir, taufan, hurikan, ribut, ribut kencang, letusan gunung berapi, gempa bumi, tanah runtuh, gelinciran tanah, penurunan atau penenggelaman tanah ataupun konvulsi semula jadi yang lain; (v) kebakaran, letupan atau di sambar kilat; (vi) pecah cermin depan / belakang, tingkap atau tingkap bumbung matahari termasuk filem salutan / mewarna jika ada; MVAPCP004-Q-0623 (BM) 8
Walau bagaimanapun NCD akan terjejas jika Anda membuat tuntutan pecah cermin tanpa memperolehi Endorsmen 89 terlebih dahulu. (vii) pecah masuk, pecah rumah atau kecurian; (viii) perbuatan niat jahat; atau (ix) semasa dalam transit iaitu, semasa Kereta Anda dibawa dari suatu tempat ke tempat yang lain (termasuk semasa punggah memunggah) melalui: a. Jalan; b. c. d. jalan kereta api; laluan air pendalaman, contohnya menyeberangi sungai atau terusan dsb.; atau laluan laut terus merentasi selat antara Pulau Pinang dan Semenanjung sahaja. Dengan membayar premium tambahan, Polisi Anda boleh diperluaskan untuk perlindungan transit feri di antara Sabah dan Labuan (Endorsmen 109). 1b. Kejadian yang Kami Tidak Lindungi Kejadian yang Kami tidak lindungi merupakan pengecualian-pengecualian yang tersenarai di bawah. Pengecualian ini khusus untuk Seksyen A dan adalah tambahan kepada pengecualian yang tersenarai dalam Seksyen D dan Endorsmen yang berkaitan. Kami tidak akan membayar kerugian berikut: (i) Kerugian Turutan Apa-apa jenis kerugian langsung atau tak langsung yang terbit turutan dari sebarang Kejadian selain yang diberikan di bawah Seksyen A2. (ii) Hilang Kegunaan Kereta Anda Apa-apa perbelanjaan atau kerugian kewangan sampingan yang Anda tanggung kerana tidak dapat gunakan Kereta Anda contohnya kos menyewa kereta gantian, tambang pengangkutan dsb. Dengan membayar premium tambahan, Polisi Anda boleh diperluaskan untuk bayaran harian bagi tempoh yang dipersetujui. (Endorsmen 112) (iii) Susut Nilai Penurunan nilai Kereta Anda akibat kerosakan yang dialami atau jangka masa yang diambil untuk membaiki Kereta, dan / atau sebarang kerugian atau kerosakan disebabkan haus dan lusuh, karat dan hakisan kerana telah melalui jangka masa umur. (iv) Kerosakan atau Kepincangan Tugas (Malfungsi) Peralatan Sebarang kerosakan mekanikal, elektrik atau elektronik, kepincangan tugas peralatan atau komputer, atau apa-apa saja kegagalan atau kerosakan terhadap fungsi Kereta Anda. (v) Kerosakan pada Tayar Sebarang kerosakan pada tayar Kereta Anda kecuali jika bahagian-bahagian lain Kereta Anda juga turut rosak pada masa yang sama. (vi) Malapetaka Alam Sebarang kerugian atau kerosakan pada Kereta Anda akibat banjir, taufan, hurikan, ribut, ribut kencang, letusan gunung berapi, gempa bumi, tanah runtuh, gelinciran tanah, penurunan atau penenggelaman tanah ataupun malapetaka alam yang lain. (vii) Ekses Amaun Ekses yang dinyatakan di dalam Jadual Polisi. Amaun inilah yang Anda kena tanggung terlebih dahulu bagi setiap tuntutan di bawah Polisi ini. MVAPCP004-Q-0623 (BM) 9
(viii) Kehilangan Data Elektronik Kehilangan data elektronik dan sebarang akibat yang timbul daripada keadaan itu, secara langsung atau tidak langsung kerana disebabkan atau berkaitan dengan virus komputer. Ini termasuk keadaan di mana ia tidak boleh digunakan, fungsinya berkurangan atau apa-apa kerugian atau perbelanjaan yang berkaitan dengan data elektronik. (ix) Penipuan atau Pecah Amanah Jenayah Apa-apa kerugian atau kerosakan, termasuk kecurian yang disebabkan oleh atau berpunca daripada perbuatan Penipuan atau Pecah Amanah Jenayah oleh sesiapa sahaja. 2. Asas Penyelesaian Tuntutan Seksyen ini menerangkan bagaimana Kami boleh menyelesaikan tuntutan Anda sekiranya Kami memutuskan bahawa tuntutan itu layak dibayar mengikut Seksyen A. Jika Kereta Anda rosak akibat sebarang Kejadian, Kami mempunyai pilihan untuk melakukan seperti berikut: a. Jika Kereta Anda Boleh Dibaiki Jika pada pendapat Kami lebih berhemat Kereta Anda dibaiki, Kami boleh pilih sama ada untuk: mengatur supaya Kereta Anda dibaiki oleh Bengkel yang Kami luluskan dan membayar kos membaiki Kereta Anda supaya sehampir mungkin berada dalam keadaan seperti sedia kala sepertimana sebelum berlaku kerosakan; membayar Anda secara tunai jumlah yang Kami anggarkan wajar untuk membaiki Kereta Anda; atau • mengembalikan atau mengganti Kereta Anda dengan kereta yang sama buatannya, modelnya, umurnya dan keadaan umumnya. b. Jika Kereta Anda Tidak Boleh Dibaiki Jika pada pendapat Kami, kerosakan pada Kereta Anda sangat teruk dan tidak selamat atau berhemat dibaiki, Kami akan mengisyitiharkan Kereta Anda sebagai "Tidak Berhemat Dibaiki" ("Beyond Economic Repair" atau BER) dan Kami akan membayar Anda amaun maksimum seperti yang dinyatakan pada perenggan (d) di bawah. Kami juga boleh memilih untuk mengganti Kereta Anda dengan kereta yang sehampir mungkin sama buatannya, modelnya, umurnya dan keadaan umumnya. Jika Kami mengambil mana- mana tindakan ini, Polisi ini akan ditamatkan secara automatik setelah Kami membuat pembayaran. Dalam keadaan di mana jurang perbezaan penilaian Nilai Pasaran oleh pemegang francais lebih daripada 10%, Kami juga mempunyai pilihan menawarkan amaun bersamaan dengan kos mengganti Kereta Anda dengan kereta yang sehampir mungkin sama buatannya, modelnya, umurnya dan keadaan umumnya pada masa kerugian berlaku. Pilihan untuk menawarkan gantian Kereta masih dipegang, jika Anda tidak setuju dengan tawaran ini. c. Penggantian Alat-Alat Ganti Jika alat ganti atau Aksesori yang diperlukan untuk membaiki Kereta Anda tidak terdapat di Malaysia, atau sekiranya Kami memilih untuk membayar kerugian atau kerosakan tersebut secara tunai, Kami akan selesaikan tuntutan Anda berdasarkan berikut: Mengikut senarai harga terakhir yang dikeluarkan di Malaysia oleh pengilang atau agen mereka. Jika senarai harga tidak wujud di Malaysia, Kami akan menggunakan harga di kilang pengeluaran dan ditambah dengan kos pengangkutan yang munasabah ke Malaysia (tetapi bukan kos kargo udara); dan kos buruh yang munasabah untuk memasang alat ganti atau Aksesori di Malaysia. d. Amaun Maksimum yang Kami akan Bayar Anda Jika Kereta Anda Tidak Dapat Dibaiki Secara Berhemat (BER) atau dicuri dan tidak dapat jumpa semula, amaun yang boleh dibayar di bawah Polisi ini adalah mengikut Nilai Pasaran pada masa kerugian atau Amaun Diinsuranskan seperti yang ditunjukkan dalam Jadual Polisi, mengikut yang mana yang lebih rendah. Sebaik sahaja amaun tersebut dibayar, Polisi ini akan ditamatkan secara automatik. Nilai Pasaran akan ditentukan mengikut Fasal 14 dan 15 Seksyen F. MVAPCP004-Q-0623 (BM) 10
e. Insurans Terkurang Jika Amaun Diinsuranskan bagi Kereta Anda didapati kurang daripada Nilai Pasaran pada masa berlakunya kerugian, Kami akan hanya menanggung sebahagian kerugian setimpal dengan perbezaan di antara Nilai Pasaran dan Amaun Diinsuranskan mengikut formula di bawah: Amaun Diinsuranskan Nilai Pasaran x Kerugian Tertaksir Bakinya hendaklah ditanggung oleh Anda sendiri. Walau bagaimanapun, denda ini hanya akan dikenakan jika amaun insurans yang terkurang melebihi 10% daripada Nilai Pasaran. f. Penambahbaikan (Betterment) Jika alat ganti asli yang baharu digunakan untuk membaiki Kereta Anda dan ini menyebabkan Kereta Anda berada dalam keadaan yang lebih baik daripada keadaannya sebelum kerosakan berlaku, Anda diperlukan menyumbang terhadap penambahbaikan itu, dengan menanggung sebahagian kos alat ganti baharu dan asli tersebut. Skala sumbangan Anda adalah berdasarkan seperti berikut: Umur Kereta Anda (Tahun) Kadar Penambahbaikan 0 - 10 0 11 dan ke atas 40% Kadar penambahbaikan yang diguna pakai akan ditentukan oleh umur Kereta Anda yang akan dihitung berdasarkan tahun pada asalnya ia didaftarkan di Malaysia: a. sebagai kereta tempatan Tarikh Pendaftaran Asal b. sebagai kereta baharu import unit siap dipasang (CBU) Tahun Buatan c. sebagai kereta import terpakai / telah digunakan / disesuaikan semula Tahun Buatan g. Ekses Wajib Di samping Ekses yang ditunjukkan di dalam Jadual Polisi, Kami berhak potong RM400 lagi sebagai Ekses Wajib jika pada waktu berlakunya Kejadian, Anda atau orang yang memandu Kereta Anda dengan izin Anda: adalah di bawah umur 21 tahun; • memegang lesen memandu Percubaan (P) atau Sementara (L); atau • tidak dinamakan di dalam Jadual Polisi sebagai Pemandu Dinamakan; Kami tidak akan potong Ekses tambahan RM400 ini jika kerugian atau kerosakan adalah disebabkan kebakaran, letupan, disambar kilat, pecah masuk, pecah rumah, kecurian, kerosakan harta pihak ketiga atau tuntutan kecederaan tubuh badan pihak ketiga. 3. Bantuan Auto (Bukan Tarif) Polisi ini melayakkan Anda atau Pemandu Dibenarkan untuk Manfaat Bantuan Auto QBE yang diatur oleh Kami dengan "Mestari", pembekal perkhidmatan Bantuan Auto kami yang sah, untuk menyediakan bantuan dua puluh empat (24) jam sehari, tiga ratus enam puluh lima (365) hari setahun, di mana-mana sahaja di Semenanjung Malaysia (tidak termasuk pulau-pulau kecuali Pulau Pinang, Langkawi dan Labuan) dan bandar-bandar utama di Sabah dan Sarawak. Pembekal perkhidmatan Bantuan Auto Assist ketika ini adalah Mestari. Kami mungkin menukar atau mempunyai lebih daripada satu pembekal perkhidmatan Bantuan Auto, atau menukar nombor telefon untuk menghubungi perkhidmatan yang ditawakan bersama manfaat ini, dan Kami boleh melakukannya pada bila-bila masa dengan memberi Anda notis tentang perubahan itu. Anda atau Pemandu Dibenarkan perlu menelefon nombor Bebas Tol 24 jam 1-800-888 723 untuk mendapatkan perkhidmatan ini. MVAPCP004-Q-0623 (BM) 11
Perkhidmatan di bawah hanya akan diberikan kepada Kenderaan Khusus sekiranya berlaku kemalangan atau kerosakan atau Pembaikan Jalan Raya sehingga had RM 500: a. Perkhidmatan Tunda Kecemasan 24 jam Jika Kenderaan Khusus mengalami Kerosakan atau remuk dalam kemalangan yang dilindungi oleh polisi ini dan ianya tidak mungkin untuk membaiki kenderaan tersebut di tempat berlakunya kerosakan, QBE Auto Assist akan membantu menunda kenderaan tersebut. Anda atau Pemandu Dibenarkan diberi kelonggaran penuh untuk menunda kenderaan, ke bengkel terdekat, bengkel pilihan Anda atau ke rumah Anda. b. Pembaikan Kecil Tepi Jalan 24 jam Pembantu Automatik QBE akan mengatur dan membayar kos untuk pembaikan di tempat berlakunya kerosakan tetapi tidak termasuk sebarang kos untuk penggantian bahagian. Perkhidmatan yang diberikan ini termasuk: Pemulaan lompatan ("Jump starting") - Penukaran tayar - Menyediakan petrol (kos petrol akan ditanggung oleh anda) - Penggantian bateri (kos bateri akan ditanggung oleh anda) - Bantuan untuk kes kemalangan - Rujukan ke pusat servis untuk servis kereta atau pembaikan - Bantuan sistem paip (rujukan maklumat kepada tukang paip & mengatur lawatan ke rumah) - Bantuan tukang kunci (rujukan maklumat kepada tukang kunci & mengatur lawatan ke rumah) - Bantuan pembaikan am (rujukan maklumat bagi peralatan eletrikal rumah) - Bantuan maklumat am(rujukan maklumat bagi balai polis, bomba dan hospital dalam kes kecemasan) Seksyen B: Liabiliti Terhadap Pihak Ketiga Seksyen ini menerangkan apa yang dilindungi dan apa yang tidak dilindungi di bawah Seksyen B. 1a: Apa yang Dilindungi? Kami akan mengganti rugi amaun yang Anda dan / atau Pemandu Dibenarkan perlu bayar mengikut undang- undang kepada mana-mana pihak ketiga (termasuk kos dan perbelanjaan pihak ketiga) atas sebab: (i) kematian atau kecederaan tubuh badan mana-mana orang melainkan mereka yang dikecualikan secara khusus di dalam Polisi ini; dan / atau (ii) kerosakan terhadap harta melainkan harta kepunyaan mereka yang dikecualikan secara khusus di dalam Polisi ini akibat Kejadian yang berpunca dari penggunaan Kereta Anda di Jalan. Perlindungan ini diperluaskan kepada Pemandu Dibenarkan dengan syarat Pemandu Dibenarkan itu mematuhi semua terma dan syarat Polisi ini. 1b: Apa yang Tidak Dilindungi? Pengecualian berikut adalah khusus untuk Seksyen B dan adalah tambahan bagi Pengecualian yang dinyatakan di dalam Seksyen D Polisi ini serta mana-mana Endorsmen yang berkaitan. Kami tidak akan membayar bagi: (i) kematian atau kecederaan tubuh badan kepada mana-mana penumpang yang dibawa untuk tujuan sewaan atau mengutip tambang; (ii) kematian atau kecederaan tubuh badan kepada mana-mana orang di mana kematian atau kecederaan tersebut berlaku berpunca daripada dan semasa orang berkenaan melaksanakan tugasan dengan Anda atau dengan Pemandu Dibenarkan; MVAPCP004-Q-0623 (BM) 12
Di bawah Akta Pengangkutan Jalan 1987, polisi ini tidak dikehendaki melindungi, kecuali dalam hal kenderaan motor yang membawa penumpang untuk sewa atau upah atau disebabkan oleh atau menurut suatu kontrak pekerjaan, liabiliti berkenaan dengan kematian atau kecederaan tubuh badan yang dialami oleh orang yang dibawa di dalam atau di atas kenderaan itu atau yang memasuki atau menaiki atau turun daripadanya semasa berlakunya kejadian itu yang menyebabkan timbulnya tuntutan tersebut; Semasa dalam tugasan - Mana-mana orang yang mati atau cedera (sama ada sebagai penumpang atau tidak) semasa berada di dalam atau di atas Kereta di mana ini adalah sebahagian dari tugasnya dengan pihak yang dilindungi contoh sebagai pencuci kereta, mekanik dsb. (iii) kerosakan terhadap harta kepunyaan, atau di bawah jagaan atau di bawah kawalan atau diamanahkan kepada Anda atau Pemandu Dibenarkan dan / atau mana-mana Ahli Keluarga Anda atau Ahli Keluarga Pemandu Dibenarkan; (iv) liabiliti kepada mana-mana orang yang dibawa di dalam atau di atas atau memasuki atau turun dari Kereta Anda kecuali dia dikehendaki dibawa dengan sebab atau bagi tujuan melaksanakan kontrak pekerjaannya dengan Anda atau Pemandu Dibenarkan dan / atau majikannya; Semasa melaksanakan kontrak pekerjaan - Penumpang yang terpaksa dibawa ke suatu tempat untuk menjalankan tugas sebagaimana yang diperuntukkan dalam kontrak pekerjaan. Liabiliti terhadap penumpang selain dari: a) penumpang yang dibawa untuk tujuan sewaan atau mengutip tambang; b) pekerja yang sedang melaksanakan kontrak pekerjaan; atau c) Ahli Keluarga Anda atau Ahli Keluarga Pemandu Dibenarkan kecuali dia terpaksa dibawa di dalam Kereta Anda untuk menjalankan tugas seperti yang diperuntukkan dalam kontrak pekerjaan; boleh diinsuranskan secara berasingan dengan premium tambahan di bawah Endorsmen 100. Jika Anda telah mempunyai Endorsmen ini, Anda perlu merujuk kepada teks penuh Endorsmen 100: Liabiliti di sisi Undang-undang terhadap Penumpang mengenai apa yang dilindungi atau dikecualikan serta syarat yang terpakai untuk Endorsmen ini. (v) liabiliti yang disebabkan oleh penumpang yang menaiki atau turun dari Kereta Anda; Liabiliti bagi kemalangan yang disebabkan oleh penumpang Anda mungkin boleh diinsuranskan secara berasingan dengan premium tambahan di bawah Endorsmen 72. Anda perlu merujuk teks penuh Endorsmen 72: Liabiliti Penumpang di sisi Undang-undang kerana Perbuatan Cuai mengenai apa yang dilindungi atau dikecualikan serta syarat yang terpakai untuk Endorsmen ini. (vi) apa-apa tuntutan yang dibawa terhadap Anda oleh mana-mana pemandu Kereta Anda, sama ada dibenarkan atau tidak; (vii) apa-apa tuntutan yang dibawa ke mahkamah terhadap mana-mana orang di mana-mana negara di luar Malaysia, Republik Singapura atau Negara Brunei Darussalam; dan / atau (viii) semua kos dan perbelanjaan perundangan yang tidak tertanggung atau boleh dituntut balik di Malaysia, Republik Singapura dan Negara Brunei Darussalam. 2: Had Liabiliti Kami Kami akan membayar sehingga amaun berikut bagi mana-mana satu tuntutan, atau satu siri tuntutan yang timbul akibat satu Kejadian, dalam mana-mana satu Tempoh Insurans: (i) kematian atau kecederaan tubuh badan pihak ketiga - tidak terhad; dan / atau (ii) kerosakan harta pihak ketiga sehingga RM3,000,000 had maksimum. Dengan membayar premium tambahan, had liabiliti untuk kerosakan harta pihak ketiga boleh diperluaskan sehingga RM20,000,000. (Endorsmen 105) MVAPCP004-Q-0623 (BM) 13
3: Perlindungan untuk Wakil Sah Di sisi Undang-undang Berikutan kematian mana-mana orang yang dilindungi di bawah Polisi ini, Kami akan mengganti rugi wakil sah di sisi undang-undang orang tersebut bagi liabiliti yang dilindungi di bawah Seksyen ini, dengan syarat wakil berkenaan mematuhi semua terma dan syarat Polisi ini. 4: Kos Guaman Jika Anda atau Pemandu Dibenarkan dihadapkan pertuduhan memandu secara melulu dan berbahaya atau memandu secara cuai atau tidak bertimbang rasa di bawah Akta Pengangkutan Jalan 1987 atau sebarang kesalahan yang berkaitan dengan Kejadian tersebut, Kami akan membayar kos guaman yang ditanggung sehingga amaun maksimum RM2,000 kerana membela Anda atau Pemandu Dibenarkan asalkan kos tersebut ditanggung di Malaysia, Republik Singapura dan Negara Brunei Darussalam dan persetujuan bertulis daripada Kami telah diperoleh terlebih dahulu. Kami hanya akan membayar kos guaman dan sebarang penalti yang dikenakan terhadap Anda atau Pemandu Dibenarkan tidak akan dibayar. 5: Hak Tuntut Balik Kami berhak tidak membayar ganti rugi kepada Anda jika Anda atau Pemandu Dibenarkan telah memungkiri mana-mana syarat Polisi atau jika tuntutan terkeluar dari skop perlindungan yang Kami beri di bawah Polisi ini. Walau bagaimanapun, jika Kami dikehendaki oleh undang-undang yang dikuat kuasakan di Malaysia, Republik Singapura, atau Negara Brunei Darussalam untuk membayar sebarang jumlah penghakiman (judgment sum) berkaitan dengan sesuatu tuntutan di bawah Seksyen B Polisi yang jika tidak kerananya Kami tidak perlu membayarnya, Kami berhak meminta Anda atau Pemandu Dibenarkan membayar balik kepada Kami amaun yang dibayar itu termasuk sebarang kos yang ditanggung. Seksyen C: Diskaun Tanpa Tuntutan (NCD) Seksyen ini menjelaskan sistem ganjaran yang dikenali sebagai "Diskaun Tanpa Tuntutan" atau "No Claim Discount" (NCD). 1. Diskaun Tanpa Tuntutan (NCD) Jika Anda telah menginsuranskan Kereta Anda selama 12 bulan secara berterusan dan Anda atau sesiapa yang lain tidak membuat apa-apa tuntutan terhadap Polisi ini dalam tempoh tersebut, suatu Diskaun Tanpa Tuntutan (NCD) akan diberikan setiap kali Polisi diperbaharui. Diskaun Tanpa Tuntutan ini akan meningkat setiap tahun Polisi diperbaharui selagi Anda terus tidak membuat tuntutan mengikut peratusan berikut: Insurans bebas tuntutan mengikut tahun Kelayakan Diskaun Tanpa Tuntutan Selepas 1 tahun berterusan tanpa tuntutan 25% Selepas 2 tahun berterusan tanpa tuntutan 30% Selepas 3 tahun berterusan tanpa tuntutan 38 1/3% Selepas 4 tahun berterusan tanpa tuntutan 45% Selepas 5 tahun berterusan tanpa tuntutan dan seterusnya 55% 2. Satu Tuntutan dan Diskaun Tanpa Tuntutan Anda Menjadi Sifar Jika Anda atau sesiapa yang lain mengalami Kejadian yang menyebabkan tuntutan terhadap Polisi ini, kelayakan Diskaun Tanpa Tuntutan yang Anda telah kumpulkan akan menjadi sifar semasa pembaharuan seterusnya dan proses mengumpul Diskaun Tanpa Tuntutan Anda terpaksa dimulakan semula. Jika sesuatu tuntutan diterima selepas Diskaun Tanpa Tuntutan diberikan, Kami berhak menuntut semula daripada Anda Diskaun Tanpa Tuntutan yang telah diberikan. MVAPCP004-Q-0623 (BM) 14
3. Pengecualian Bagi Peraturan Ini Diskaun Tanpa Tuntutan Anda tidak akan terjejas walaupun tuntutan dibuat jika: • Kami berpendapat bahawa Anda tidak bersalah menyebabkan kerugian tersebut; • kenderaan yang bersalah itu boleh dikenal pasti dan ia bukan kenderaan yang digunakan untuk membawa penumpang bagi tujuan sewaan atau mengutip tambang (contohnya teksi, kereta sewa, bas awam, bas henti-henti, bas sekolah dan bas kilang untuk disewa); kenderaan yang bersalah itu diinsuranskan oleh syarikat insurans berlesen di Malaysia; dan • tuntutan berkenaan tidak melibatkan kematian atau kecederaan tubuh badan. 4. Diskaun Tanpa Tuntutan Anda tidak boleh Dipindah milik Diskaun Tanpa Tuntutan adalah hak peribadi Anda dan ini bermakna jika Anda menjual Kereta Anda dan Kami bersetuju memindahkan Polisi ini kepada pemilik baharu, Diskaun Tanpa Tuntutan Anda tidak boleh dipindahkan bagi manfaat pemilik baharu itu. 5. Jika Diskaun Tanpa Tuntutan tidak Digunakan Bagi setiap tahun di mana Diskaun Tanpa Tuntutan tidak digunakan oleh Anda, Diskaun Tanpa Tuntutan yang terkumpul itu dan diguna pakai untuk Polisi ini akan berkurangan setiap tahun ia tidak digunakan mengikut skala tertera di jadual dalam fasal C1 di atas. Seksyen D: Pengecualian Am - ini diguna pakai bagi keseluruhan Polisi Seksyen ini menyenaraikan keadaan yang tidak dilindungi oleh Polisi in ketika berlaku Kejadian. Ini merupakan pengecualian tambahan pada yang telah disenaraikan dalam Seksyen A1b (lihat halaman 34) dan B1b (lihat halaman 37). 1. Pemandu Tanpa Lesen Polisi ini tidak memberi perlindungan jika Anda atau Pemandu Dibenarkan tidak mempunyai lesen yang sah untuk memandu Kereta Anda. Pengecualian ini tidak dikuat kuasakan sekiranya Anda atau Pemandu Dibenarkan memiliki lesen yang telah tamat tempoh tetapi tidak hilang kelayakan memiliki atau memperolehi lesen memandu di bawah undang-undang, undang-undang kecil atau peraturan yang ada. 2. Arak, Dadah dan Bahan-bahan Lain yang Memabukkan Polisi ini tidak memberi perlindungan jika Anda atau Pemandu Dibenarkan memandu di bawah pengaruh minuman keras atau arak yang memabukkan, narkotik, dadah berbahaya atau dadah-dadah lain yang memudaratkan atau bahan yang memabukkan sehingga Anda atau Pemandu Dibenarkan tidak dapat mengawal Kereta Anda dengan baik. Anda atau Pemandu Dibenarkan akan dianggap tidak dapat mengawal Kereta Anda dengan sewajarnya jika selepas toksikologi atau ujian setara dengannya, ia menunjukkan bahawa tahap alkohol di dalam nafas, darah atau air kencing Anda atau Pemandu Dibenarkan lebih tinggi daripada had yang ditetapkan menurut Seksyen 45G (1) Akta Pengangkutan Jalan 1987 daripada 80mg alkohol di dalam 100ml darah (atau setara bagi nafas atau air kencing) atau apa sahaja undang-undang yang sedang berkuat kuasa pada masa itu. 3. Tuntutan Palsu dan Melampau Mana-mana tuntutan palsu atau yang sengaja dilebih-lebihkan secara menipu, atau jika Anda atau sesiapa yang bertindak bagi pihak Anda, menggunakan cara palsu bagi mendapat sebarang manfaat di bawah Polisi ini, keseluruhan tuntutan tidak akan dibayar atau berbayar. Jika Kami terpaksa juga membuat bayaran bagi sebarang tuntutan kepada pihak ketiga, Kami berhak menuntut kembali jumlah yang telah dibayar dan apa-apa kos yang ditanggung daripada Anda. 4. Penggunaan Kereta secara Menyalahi Undang-undang Polisi ini tidak memberi perlindungan jika Anda atau Pemandu Dibenarkan menggunakan Kereta Anda untuk tujuan yang menyalahi undang-undang atau cuba menyalahi undang-undang, iaitu, melanggar undang- undang jenayah atau undang-undang yang diiktiraf oleh negara di mana Kereta Anda digunakan. MVAPCP004-Q-0623 (BM) 15
5. Penggunaan Kereta untuk Berlumba dsb. Polisi ini tidak memberi perlindungan jika Anda menggunakan atau mengizinkan Pemandu Dibenarkan untuk menggunakan Kereta Anda: a. untuk berlatih atau untuk mengambil bahagian dalam mana-mana sukan bermotor, pertandingan (selain acara mencari harta karun) rali, perentak perlumbaan (pacemaking), ujian keandalan (reliability trial) atau ujian kelajuan; atau b. di mana-mana litar perlumbaan. Dengan membayar premium tambahan, Polisi Anda boleh diperluaskan untuk melindungi Kereta Anda bagi tujuan ujian keandalan atau pertandingan jika Anda membeli perluasan perlindungan yang ditetapkan {Endorsmen 24(c) atau 24(d)}. 6. Penggunaan Kereta di Luar Malaysia Kecuali Kami setuju sebaliknya, insurans ini tidak melindungi Anda terhadap tuntutan yang timbul semasa Kereta Anda digunakan atau dipandu di luar Malaysia, Republik Singapura dan Negara Brunei Darussalam. Tanggungan Kami di bawah Polisi ini di Malaysia tertakluk pada Akta Pengangkutan Jalan 1987 serta terma dan syarat Polisi ini dan tanggungan Kami di luar Malaysia adalah tertakluk pada terma dan syarat Polisi ini sahaja. Dengan membayar premium tambahan, Polisi Anda boleh diperluaskan untuk melindungi penggunaan Kereta Anda di Thailand atau Kalimantan sahaja jika Anda membeli perluasan perlindungan yang ditetapkan. (Endorsmen 101 dan 102). 7. Gagal mengambil Langkah-langkah Pencegahan Kami tidak akan membayar sebarang tambahan jika selepas suatu Kejadian atau kerosakan, Anda: a. membiarkan Kereta Anda tanpa dijaga atau Anda gagal mengambil langkah wajar untuk mencegah kerugian atau kerosakan tambahan; atau b. terus memandu Kereta Anda dalam keadaan ia tidak wajar digunakan sebelum melakukan sebarang pembaikan. Kami juga tidak akan membayar mana-mana tuntutan yang timbul jika semasa menggunakan Kereta Anda, Anda tidak mengambil tindakan munasabah bagi memastikan Kereta Anda selamat. Ini termasuk tetapi tidak terhad kepada membiarkan Kereta Anda tanpa pengawasan semasa tidak dikunci atau dengan kuncinya berada di dalam atau di atas Kereta Anda. 8. Risiko Peperangan Polisi ini tidak memberi perlindungan bagi apa-apa kerugian atau liabiliti (termasuk kos membela sebarang tindakan) dalam apa juga cara, sama ada secara langsung atau tidak langsung, yang berkaitan dengan: a. peperangan, penaklukan, tindakan musuh luar negara, permusuhan atau operasi seakan-akan peperangan (sama ada peperangan diisytiharkan ataupun tidak) perang saudara, Tindakan Keganasan, dahagi, pemberontakan atau revolusi; atau b. mogok, rusuhan atau kekacauan awam yang meningkat hingga boleh dikatakan sebagai suatu pemberontakan atau revolusi atau rampasan kuasa tentera. Dengan membayar premium tambahan, Polisi Anda boleh diperluaskan untuk melindungi mogok, rusuhan dan kekacauan awam (Endorsmen 25). Risiko Nuklear Polisi ini tidak memberi perlindungan bagi apa-apa kemalangan, kerugian atau kerosakan terhadap sebarang harta atau sebarang kerugian atau liabiliti berpunca dari (termasuk kerugian turutan serta kos untuk membela sebarang tindakan) yang berkaitan dalam apa juga cara dengan pengendalian yang menggunakan pembelahan nuklear atau proses gabungan, atau semasa mengendalikan bahan radioaktif. Ini termasuk, tetapi tidak terbatas kepada: a. penggunaan reaktor nuklear seperti longgokan atom, pemecut zarah atau generator dan alat-alat yang serupa dengannya; b. penggunaan, pengendalian atau pengangkutan bahan radioaktif yang berkaitan dengan sebarang Tindakan Keganasan; c. penggunaan, pengendalian atau pengangkutan apa-apa senjata atau alat letupan yang menggunakan pembelahan nuklear atau proses gabungan; atau d. penggunaan, pengendalian atau pengangkutan bahan radioaktif. MVAPCP004-Q-0623 (BM) 16
9. Malapetaka Alam Polisi ini tidak memberi perlindungan (kecuali dibeli secara khusus) bagi sebarang kerugian, kerosakan atau liabiliti akibat banjir, taufan, hurikan, ribut, ribut kencang, letusan gunung berapi, gempa bumi, tanah runtuh, gelinciran tanah, penurunan atau penenggelaman tanah / bumi atau malapetaka alam yang lain. Dengan membayar premium tambahan, Polisi Anda boleh diperluaskan untuk melindungi banjir, taufan, hurikan, ribut, ribut kencang, letusan gunung berapi, gempa bumi, tanah runtuh, gelinciran tanah, penurunan atau penenggelaman tanah dsb.(Endorsmen 57). 10. Liabiliti Berkontrak Kami tidak akan membayar apa-apa liabiliti yang berbangkit daripada sesuatu perjanjian, jika tanpa perjanjian tersebut Kami tidak bertanggungjawab. 11. Pemandu Tidak Dibenarkan Berkenaan dengan gantirugi yang diperuntukkan di dalam Polisi ini, Kami tidak akan membayar mana- mana Kejadian, kerugian, kerosakan atau liabiliti yang disebabkan atau berpunca semasa Kereta Anda dipandu oleh mana-mana orang selain daripada Pemandu Dibenarkan atau orang yang memandu atas arahan atau dengan kebenaran Anda. Seksyen E: Syarat - Ini diguna pakai bagi keseluruhan Polisi Seksyen ini menjelaskan terma dan syarat yang mesti Anda patuhi bagi memastikan insurans ini terus berkuat kuasa. Pada dasarnya syarat-syarat ini ada tiga jenis: Apa yang Anda mesti lakukan • Apa yang Anda tidak boleh lakukan • Apa yang Kami boleh lakukan Prasyarat Terdahulu terhadap Liabiliti Polisi Syarat-syarat berikut merupakan prasyarat bagi Kami bertanggungjawab melindungi Anda di bawah Polisi ini dan Anda mesti betul-betul mematuhinya. Kami berhak menolak Polisi ini dan / atau tidak akan membayar mana- mana tuntutan di bawah Polisi ini jika Anda melanggar mana-mana syarat. Pemandu Dibenarkan dan mana- mana wakil yang sah dari segi undang-undang yang mahu mendapat gantirugi di bawah Polisi ini turut tertakluk kepada syarat-syarat yang sama. 1. Kewajipan Pendedahan Kewajipan pendedahan ini adalah berlainan untuk Kontrak Insurans Pengguna dan untuk Kontrak Insurans Komersial. Kedua-duanya dinyatakan berasingan seperti di bawah: A. Kontrak Insurans Pengguna Jika insurans yang Anda pohon ini tidak berkaitan sama sekali dengan perdagangan, perniagaan atau profesion Anda, Anda berkewajipan mengambil langkah yang munasabah untuk tidak membuat salah nyataan semasa menjawab apa-apa soalan dalam Borang Cadangan (atau semasa Anda membuat permohonan insurans ini) iaitu, Anda sepatutnya menjawab semua soalan dengan tepat dan sepenuhnya. Kegagalan mengambil langkah yang munasabah dalam menjawab apa-apa soalan boleh menyebabkan Kami mengelak kontrak insurans, menolak atau mengurangkan tuntutan Anda, menukar terma atau menamatkan kontrak insurans Anda mengikut remedi-remedi yang diperuntukkan di bawah Jadual 9 Akta Perkhidmatan Kewangan 2013. Anda juga dikehendaki mendedahkan lain-lain perkara yang Anda tahu sebagai berkaitan kepada keputusan Kami sama ada untuk menerima atau tidak risiko dan kadar dan terma yang hendak dipakai. Anda juga bertanggungjawab memberitahu Kami serta merta jika pada bila-bila masa selepas kontrak insurans Anda berkuat kuasa, semasa memohon dengan Kami untuk membuat perubahan atau memperbaharui, apa-apa maklumat yang diberi di dalam Borang Cadangan (atau semasa Anda membuat permohonan insurans ini) tidak tepat atau telah berubah. MVAPCP004-Q-0623 (BM) 17
B. B. Kontrak Insurans Komersial Jika insurans yang Anda pohon ini berkaitan sepenuhnya dengan perdagangan, perniagaan atau profesion Anda, Anda bertanggungjawab mendedahkan apa-apa perkara yang Anda tahu sebagai berkaitan kepada keputusan Kami sama ada untuk menerima atau tidak risiko dan kadar dan terma yang hendak dipakai serta apa-apa perkara seorang yang munasabah dalam hal keadaan itu boleh dijangkakan tahu sebagai berkaitan, kegagalan membuat demikian boleh menyebabkan Kami mengelak kontrak insurans, menolak atau mengurangkan tuntutan Anda, menukar terma atau menamatkan kontrak insurans Anda. Anda juga bertanggungjawab memberitahu Kami serta merta jika pada bila-bila masa selepas kontrak insurans Anda berkuat kuasa, semasa memohon dengan Kami untuk membuat perubahan atau memperbaharui, apa-apa maklumat yang diberi di dalam Borang Cadangan (atau semasa Anda membuat permohonan insurans ini) tidak tepat atau telah berubah. 2. Kemalangan dan Prosedur Tuntutan Jika Kereta Anda terlibat dalam sebarang Kejadian yang memungkinkan tuntutan dibuat terhadap Polisi ini Anda mesti melakukan perkara berikut: a. Laporkan kepada jabatan tuntutan Kami tentang Kejadian itu dan dapatkan Borang Tuntutan. Anda mesti laporkan Kejadian tersebut kepada Kami dengan secepat mungkin namun apa pun mestilah: • Dalam tempoh tujuh (7) hari jika Anda tidak hilang upaya dari segi fizikal atau tidak dimasukkan ke hospital akibat Kejadian itu; atau Dalam tempoh tiga puluh (30) hari atau secepat yang boleh dilakukan jika Anda hilang upaya dan dimasukkan ke hospital akibat Kejadian itu. Kami boleh membenarkan tempoh pemberitahuan yang lebih lama jika Anda dapat memberikan bukti khusus serta justifikasi bagi kelewatan tersebut. b. Laporkan Kejadian kepada polis seperti yang dikehendaki undang-undang dan lakukan segala yang diperlukan bagi membantu pihak polis memastikan pihak bersalah dijatuhkan hukuman. c. Lengkapkan Borang Tuntutan sepenuhnya dan kembalikannya kepada Kami dalam masa dua puluh satu (21) hari dari tarikh pemberitahuan Anda seperti perenggan (a) di atas. Anda dikehendaki memberi jawapan terperinci terhadap semua soalan pada bahagian berkenaan dan Anda juga mesti kemukakan segala dokumen yang Kami perlukan bagi menyokong tuntutan Anda. Kami tidak bertanggungjawab jika Anda lewat menyerahkan Borang Tuntutan yang siap dilengkapkan bersama-sama kesemua dokumen yang diperlukan. Kami mungkin membenarkan tempoh penyerahan tuntutan yang lebih panjang tertakluk kepada bukti khusus dan justifikasi yang Anda berikan. d. Jika Anda menerima sebarang tuntutan daripada pihak ketiga, Anda mesti memberitahu Kami tentangnya dengan serta-merta dan Anda mesti menghantar kepada Kami apa-apa amaran tuntutan, notis pendakwaan atau inkues yang akan berlaku, saman, writ atau sebarang surat daripada peguam pihak ketiga sebaik sahaja Anda menerima dokumen-dokumen tersebut, namun apa pun mestilah dalam tempoh empat belas (14) hari dari tarikh penerimaan dokumen berkenaan. e. Hantar Kereta Anda ke mana-mana Bengkel yang Kami luluskan supaya Kami dapat memeriksa Kereta Anda sebelum memberi kelulusan untuk membaikinya atau ambil tindakan munasabah bagi mengawal Kereta Anda dari kerugian atau kerosakan tambahan. Kami boleh menolak sebarang tuntutan di bawah Seksyen A Polisi ini jika Anda melanggar syarat ini. MVAPCP004-Q-0623 (BM) 18
f. Anda mesti mendapat persetujuan Kami secara bertulis sebelum Anda membaiki Kereta Anda atau membelanjakan wang berkaitan dengan apa-apa tuntutan di bawah Polisi ini. Anda dilarang mengambil tindakan-tindakan seperti berikut: • Mengaku bertanggungjawab bagi sebarang Kejadian; atau • Berunding atau menyelesaikan sebarang tuntutan yang dibuat terhadap Anda oleh pihak ketiga, kecuali Kami memberi kelulusan bertulis bahawa Anda boleh lakukan begitu. Kami berhak memutuskan sama ada untuk berunding, membela atau menyelesaikan sebarang tuntutan yang dibuat terhadap Anda oleh pihak ketiga, di atas nama Anda, nama Pemandu Dibenarkan dan / atau bagi pihak Anda. Jika pada hemat Kami tuntutan pihak ketiga yang dibuat terhadap Anda atau Pemandu Dibenarkan bagi kerosakan harta akan melebihi had liabiliti sebanyak RM3 juta, Kami akan membayar amaun penuh liabiliti Kami kepada Anda atau pihak ketiga dan menyerahkan sepenuhnya tanggungjawab pembelaan, penyelesaian atau prosiding seterusnya kepada Anda. Selepas berbuat demikian Kami tidak lagi bertanggungjawab di bawah Polisi ini untuk membuat apa-apa bayaran lagi kepada Anda atau mana- mana pihak yang menuntut atau mana-mana orang yang berkaitan dengan Kejadian yang sama. Syarat-syarat di atas juga dikenakan ke atas sesiapa sahaja yang ingin membuat tuntutan di bawah terma Polisi ini. "Sesiapa sahaja" termasuk juga mana-mana wakil yang sah dari segi undang-undang atau pentadbir harta pusaka pemegang Polisi. 3. Pembatalan Kedua-dua belah pihak boleh membatalkan Polisi ini pada bila-bila masa dalam Tempoh Insurans: a. Pembatalan oleh Anda: Anda boleh membatalkan Polisi ini pada bila-bila masa dengan mengembalikan Sijil Insurans (CI) kepada Kami atau, jika Sijil Insurans itu telah hilang atau musnah, Anda mesti kemukakan kepada Kami Akuan Berkanun {Statutory Declaration (SD)} yang telah diperakui dengan sewajarnya untuk mengesahkan hal ini. Selepas mengembalikan Sijil Insurans atau Akuan Berkanun Anda layak mendapat bayaran balik sebahagian premium sekiranya tiada tuntutan dibuat sebelum pembatalan. Bahagian yang akan dikembalikan kepada Anda adalah perbezaan antara premium penuh yang telah dibayar dan kadar jangka pendek biasa Kami yang dikira bagi tempoh Kami mula menanggung risiko hingga tarikh Kami menerima Sijil Insurans atau Akuan Berkanun: Tempoh Insurans Kadar Bayaran Balik Premium Tidak melebihi 1 minggu 87.5% daripada premium tahunan Tidak melebihi 1 bulan 75.0% daripada premium tahunan Tidak melebihi 2 bulan 62.5% daripada premium tahunan Tidak melebihi 3 bulan 50.0% daripada premium tahunan Tidak melebihi 4 bulan 37.5% daripada premium tahunan Tidak melebihi 6 bulan 25.0% daripada premium tahunan Tidak melebihi 8 bulan 12.5% daripada premium tahunan Melebihi 8 bulan bayaran balik premium tidak dibenarkan Polisi ini akan luput secara automatik sebaik sahaja Anda menjual atau melupuskan Kereta Anda kerana kepentingan boleh insurans Anda untuk Kereta itu akan tamat. Jika Anda mahu memindahkan Polisi ini kepada pembeli yang baharu, Anda mesti mendapat persetujuan Kami terlebih dahulu. b. Pembatalan oleh Kami: Kami boleh juga membatalkan Polisi ini dengan memberi Anda notis empat belas (14) hari secara bertulis melalui surat berdaftar kepada alamat terakhir Anda yang Kami tahu. Selepas mengembalikan Sijil Insurans atau Akuan Berdaftar Anda layak mendapat bayaran balik premium bagi baki tempoh yang tidak diberi perlindungan dikira secara pro rata dari tarikh Kami menerima Sijil Insurans atau Akuan Berkanun daripada Anda hingga ke tarikh luput Polisi. 19 Selepas mengembalikan Sijil Insurans atau Akuan Berdaftar Anda layak mendapat bayaran balik premium bagi baki tempoh yang tidak diberi perlindungan dikira secara pro rata dari tarikh Kami menerima Sijil Insurans atau Akuan Berkanun daripada Anda hingga ke tarikh luput Polisi. 19
Tidak ada bayaran balik premium bagi sebarang pembatalan Polisi (sama ada oleh Anda atau Kami) sekiranya Anda telah membayar Premium Minimum sahaja atau jika sesuatu tuntutan telah dibuat terhadap Polisi ini. 4. Jika terdapat Lebih Dari Satu Insurans yang Melindungi Kereta yang Sama a. Anda mesti memberitahu Kami secara bertulis jika mempunyai lain-lain insurans yang turut melindungi Kereta Anda dalam Tempoh Insurans. b. Jika sesuatu tuntutan dibuat di bawah Polisi ini dan kerugian tersebut juga dilindungi oleh polisi insuran lain yang Anda ambil, Kami akan hanya membayar bahagian Kami mengikut nisbah pro-rata dari kerugian sepenuhnya. Bukan tanggungjawab Kami membayar dahulu keseluruhan tuntutan itu dan kemudian menuntut balik bahagian syarikat insurans yang turut bertanggungjawab bagi kerugian tersebut. 5. Subrogasi Kami berhak mengambil alih kesemua hak dan remedi yang Anda ada terhadap mana-mana pihak ketiga yang menyebabkan kerugian yang dilindungi di bawah Polisi ini. Kami mempunyai budi bicara mutlak dalam mengendalikan prosiding terhadap pihak ketiga dalam urusan tuntutan tersebut dengan kos ini ditanggung Kami sendiri. Anda mesti memberi apa-apa maklumat dan bantuan yang mungkin Kami perlu dari semasa ke semasa termasuklah menyerahkan kesemua hak untuk bertindak atas nama Anda. Anda mestilah memberi Kami kerjasama yang sepenuhnya untuk melindungi hak ini dan memberikan segala bantuan dan mengambil langkah-langkah sepertimana yang Kami perlukan. 6. Menyelesaikan Pertikaian Jika berlaku perselisihan atau pertikaian tentang sebarang perkara yang berkaitan dengan Polisi ini yang melibatkan amaun melebihi RM250,000, Anda dan Kami akan bersama melantik seorang Penimbang Tara secara bertulis untuk menyelesaikan perselisihan atau pertikaian ini. Jika Anda dan Kami tidak boleh bersetuju tentang siapakah yang akan menjadi Penimbang Tara dalam masa sebulan seperti yang dikehendaki, maka Anda dan Kami boleh masing-masing melantik seorang Penimbang Tara. Kedua- dua Penimbang Tara tersebut akan kemudian mendengar perselisihan dan pertikaian bersama dengan seorang Pengadil yang mereka lantik. Jika Penimbang Tara tidak bersetuju dalam pemilihan Pengadil dalam masa tiga puluh (30) hari, maka seorang Pengadil akan dilantik oleh Pusat Timbang Tara Serantau Kuala Lumpur. Jika jumlah yang dipertikaikan adalah kurang daripada RM250,000 Anda boleh rujuk perkara ini kepada Ombudsman Perkhidmatan Kewangan untuk diselesaikan. 7. Hal-hal Lain Kami hanya akan bertanggungjawab untuk menanggung rugi Anda di bawah Polisi ini jika Anda: a. Mematuhi semua terma dan syarat Polisi ini. Pemandu Dibenarkan dan mana-mana wakil sah Anda yang mahu perlindungan di bawah Polisi ini juga tertakluk kepada syarat-syarat ini; b. Menyelenggara Kereta Anda secara munasabah supaya cekap dan layak dipandu di jalan raya. Anda mesti memberitahu Kami jika Anda telah membuat sebarang pengubahsuaian yang akan menambah dalam apa juga cara yang akan memberikan kesan terhadap prestasi Kereta Anda; c. Mengambil langkah yang munasabah untuk mengelak daripada sebarang keadaan yang boleh mengakibatkan berlakunya tuntutan. Polisi ini tidak akan melindungi Anda jika Anda atau Pemandu Dibenarkan memandu secara melulu, iaitu, di mana Anda tahu adanya bahaya tetapi dengan sengaja tidak mengambil langkah-langkah mencegahnya. Ini termasuk dan tidak terhad kepada membiarkan Kereta Anda tanpa pengawasan semasa tidak dikunci atau dengan kuncinya berada di dalam atau di atas Kereta Anda. d. Anda mesti membenarkan Kami memeriksa Kereta Anda pada bila-bila masa yang sesuai apabila diminta. 8. Percanggahan Perkataan dalam Polisi Bagi mengelakkan kekeliruan, versi Polisi Bahasa Inggeris ini akan mengatasi versi Polisi Bahasa Malaysia (Melayu) pada setiap masa. MVAPCP004-Q-0623 (BM) 20
Seksyen F: Takrif perkataan yang ditandakan di dalam Polisi Seksyen ini menerangkan apa yang Kami maksudkan dengan perkataan yang dicetak dalam huruf tebal dalam Polisi ini. Di dalam Polisi, Jadual dan Sijil Insurans ini, perkataan-perkataan berikut mempunyai makna seperti yang ditakrifkan di bawah kecuali konteks sebaliknya diperlukan: 1. Aksesori Ini merujuk kepada alat-alat standard Kereta yang telah dipasang di kilang, termasuk penyaman udara dan tayar ganti, dan juga termasuk radio / pemain kaset / pemain cakera padat dan seumpamanya jika dinyatakan di dalam Jadual Polisi. 2. Tindakan Keganasan Ini merujuk kepada sesuatu tindakan oleh mana-mana orang atau kumpulan orang yang menggunakan kekerasan atau keganasan dan / atau ugutan kekerasan atau keganasan, sama ada bertindak secara sendirian atau bagi pihak orang lain atau berkaitan dengan mana-mana organisasi atau kerajaan dan dilakukan bagi tujuan atau sebab-sebab politik, agama, ideologi, bangsa atau bagi tujuan lain yang serupa, termasuklah niat untuk mempengaruhi mana-mana kerajaan dan / atau untuk membuat orang awam, atau mana-mana pihak awam, berada dalam ketakutan. 3. Ajuster (Adjuster) Ini merujuk kepada orang atau entiti yang berdaftar di bawah Akta Perkhidmatan Kewangan 2013 yang Kamilantik untuk menyiasat sebab dan keadaan berlakunya kerugian dan untuk menentukan amaun kerugian. 4. Pemandu Dibenarkan Ini merujuk kepada sesiapa yang memandu Kereta Anda dengan kebenaran atau izin Anda dengan syarat dia mempunyai lesen memandu yang sah bagi jenis kenderaan yang berkaitan dan tidak hilang kelayakan untuk memandu dari segi undang-undang atau atas sebab-sebab lain. 5. Kerosakan Ini merujuk kepada kejadian di mana Kenderaan Khusus tidak boleh bergerak disebabkan kegagalan mekanikal atau elektrikal, tayar pancit termasuk tetapi tidak terhad kepada Kenderaan Khusus yang kehabisan petrol atau cermin depan pecah. 6. Kereta Ini merujuk kepada kenderaan bermotor yang dinyatakan di dalam Jadual Polisi termasuk opsyen piawaian pengilang dan Aksesori yang dipasang kepadanya dan lain-lain yang bukan opsyen piawaian pengilang atau huraian yang tersenarai secara khusus di dalam Jadual Polisi. 7. Sijil Insurans (CI) Sijil ini telah ditetapkan bentuknya di bawah Akta Pengangkutan Jalan 1987 yang Kami dikehendaki memberikannya kepada Anda dan ia menggariskan syarat-syarat yang tertakluk kepada Polisi yang dikeluarkan. 8. Penipuan Ia merujuk kepada maksud yang ditakrifkan di bawah Seksyen 415 (Penal Code) seperti berikut: Barang siapa dengan memperdayakan mana-mana orang, sama ada atau tidak perdayaan tersebut ialah dorongan tunggal atau utama: a. dengan fraud atau dengan curang mendorong orang yang diperdayakan demikian untuk menghantar apa-apa harta kepada mana-mana orang, atau bersetuju bahawa mana-mana orang boleh meyimpan apa-apa harta; atau b. dengan sengaja mendorong yang diperdayakan demikian membuat atau meninggalkan untuk membuat apa-apa yang orang itu tidak akan buat atau meninggalkan untuk dibuat jika ia tidak diperdayakan demikian dan tindakan atau peninggalan yang mana menyebabkan atau mungkin menyebabkan kerosakan atau mudarat kepada badan, ingatan, reputasi atau harta mana-mana orang, adalah dikatakan "menipu." MVAPCP004-Q-0623 (BM) 21
9. Pecah Amanah Jenayah Ia merujuk kepada maksud yang ditakrifkan di bawah Seksyen 405 (Penal Code) seperti berikut: Barang siapa, yang dengan apa-apa cara telah diamanahkan dengan harta sama ada sendirian atau bersesama dengan mana-mana orang lain, atau dengan apa-apa kuasa atas harta, dengan curangnya menyalahgunakan, harta itu atau menjadikannya bagi kegunaannya sendiri, atau dengan curangnya menggunakan, atau melepaskan harta itu dengan melanggar apa-apa arahan undang-undang yang menetapkan cara bagaimana amanah itu kena disempurnakan, atau apa-apa kontrak di sisi undang-undang, yang nyata atau yang disifatkan ada, yang ia telah buat mengenai penyempurnaan amanah itu, atau dengan bersengaja membiarkan mana-mana orang lain berbuat demikian itu, adalah melakukan "Pecah Amanah Jenayah". 10. Endorsmen Ini merujuk kepada dokumen yang Kami keluarkan kepada Anda untuk mengesahkan sebarang perubahan atau perlindungan tambahan bagi Polisi asas. 11. Ekses Ini merujuk kepada amaun pertama yang Anda terpaksa tanggung terlebih dahulu bagi setiap tuntutan. Amaun Ekses ini disebut dalam Jadual Polisi. Anda mesti menanggung Ekses tersebut tanpa mengira siapa yang bersalah pada Kejadian itu. 12. Ahli Keluarga Ini merujuk kepada semua ahli keluarga Anda atau ahli keluarga terdekat Pemandu Dibenarkan iaitu, suami / isteri, anak-anak termasuk anak angkat yang sah di sisi undang-undang, ibu bapa, dan adik-beradik yang tinggal di bawah satu bumbung dengan Anda, atau dengan Pemandu Dibenarkan. 13. Kejadian Satu peristiwa yang berlaku di Jalan yang boleh menyebabkan tuntutan dibuat di bawah Polisi ini. 14. Had Penggunaan Mengikut Sijil Insurans Anda, Kereta Anda hanya boleh digunakan untuk "sosial, domestik dan bersukaria dan juga untuk urusan pemegang Polisi". Sijil Insurans juga menyatakan bahawa "Polisi tidak melindungi penggunaannya bagi tujuan sewaan atau mengutip tambang, perlumbaan, perentak perlumbaan (pacemaking), ujian keandalan (reliability trial) atau ujian kelajuan cubaan, membawa barang yang berkaitan dengan sebarang urus niaga atau perniagaan selain sampel barang". 15. Nilai Pasaran Ini merujuk kepada kos munasabah untuk membeli sebuah kereta lain yang sama buatannya, modelnya, umurnya dan keadaan umumnya serupa dengan Kereta Anda semasa berlaku kerugian. Nilai Pasaran Kereta Anda pada masa kerugian akan ditentukan mengikut terma yang Anda telah pilih semasa Anda membeli Polisi ini. Jika Anda telah memilih Sistem Penilaian Pasaran untuk menentukan Amaun Diinsuranskan, maka Nilai Pasaran akan ditentukan mengikut sistem penilaian seperti yang dihuraikan dalam fasal 15 di bawah. Walau bagaimanapun, jika Anda tidak memilih Sistem Penilaian Pasaran maka Nilai Pasaran Kereta Anda jika berlaku pertikaian akan ditentukan oleh Ibu Pejabat Pemegang Francais Kereta dan nilai ini mesti bersamaan dengan kos membeli kereta gantian yang sama buatannya, modelnya dan umurnya dengan Kereta Anda semasa berlakunya kerugian. Sekiranya penilaian ini tidak dapat diperolehi atau pada pendapat Kami terlalu rendah atau tinggi maka penilaian ini akan ditentukan oleh Ajuster yang berdaftar di bawah Akta Perkhidmatan Kewangan 2013, dipersetujui oleh Anda dan Kami. 16. Sistem Penilaian Pasaran Ini merujuk kepada Sistem Penilaian Pasaran kenderaan bermotor yang diluluskan oleh Persatuan Insurans Am Malaysia (PIAM) untuk menentukan Nilai Pasaran Kereta Anda pada masa Anda membeli / memperbaharui Polisi ini dan juga pada masa kerugian berlaku. Anda boleh memilih untuk menggunakan penilaian yang disyorkan oleh sistem ini sebagai Amaun Diinsuranskan untuk mengelak akibat insurans terkurang seperti yang dihuraikan di dalam Seksyen A2e. Sebagai alternatif, Anda boleh memilih untuk menentukan Amaun Diinsuranskan sendiri tetapi Anda akan tertakluk kepada Seksyen A2e jika Anda mengalami insurans terkurang. MVAPCP004-Q-0623 (BM) 22
17. Premium Minimum Premium minimum yang disebut di dalam Jadual Polisi. 18. Pemandu Dinamakan Ini merujuk kepada orang yang Anda namakan di dalam Jadual Polisi yang dibenarkan memandu Kereta Anda. Ekses wajib sebanyak RM400 yang dinyatakan dalam Seksyen A2(g) tidak akan dikenakan jika Kereta Anda dipandu oleh Pemandu Dinamakan dengan syarat mereka mempunyai lesen memandu yang sah bagi jenis yang relevan dan tidak hilang kelayakan dari segi undang-undang untuk memandu atau kerana sebab-sebab lain dan adalah berumur lebih daripada 21 tahun pada masa Kejadian. 19. Ombudsman Perkhidmatan Kewangan Ini adalah sebuah badan bebas yang menawarkan saluran percuma dan cekap untuk membantu menyelesaikan pertikaian tertentu antara Anda dengan Kami di bawah Polisi ini sebagai alternatif kepada penyelesaian di mahkamah. 20. Tempoh Insurans Ini merujuk kepada tempoh yang disebut di dalam Jadual Polisi bila perlindungan yang diberikan oleh Polisi ini berkuat kuasa. Perlindungan hanya sah dari waktu sebenar Polisi insurans dibeli atau dari masa Anda dan Kami bersetuju bila perlindungan patut bermula. 21. Polisi Polisi termasuk juga Jadual, Sijil Insurans dan semua Endorsmen yang disenaraikan secara khusus di dalam Jadual Polisi. 22. Bengkel Ini merujuk kepada bengkel membaiki kereta yang diluluskan oleh Kami atau Persatuan Insurans Am Malaysia (PIAM) di bawah Skim Bengkel Kereta Diluluskan PIAM (PARS) atau mana-mana bengkel kereta yang diberi kelulusan khas untuk digunakan, bagi sesuatu tuntutan. 23. Jalan Seksyen 2 Akta Pengangkutan Jalan 1987 mentakrif "Jalan" sebagai "mana-mana jalan awam dan mana- mana jalan lain yang mana orang awam mempunyai akses dan termasuklah jambatan, terowong, hentian sebelah, kemudahan feri, jalan bertingkat, bulatan jalan, pulau lalu lintas, pembahagi jalan, segala lorong lalu lintas, lorong laju, lorong perlahan, bahu jalan, garis tengah, jejambat, jalan tembok, jalan tuju, landasan masuk dan keluar, plaza tol, kawasan khidmat dan struktur dan lekapan lain bagi memberikan kesan sepenuh kepada penggunaannya". 24. Jadual Dokumen ini menyatakan nama dan alamat Anda, Tempoh Insurans, seksyen-seksyen Polisi ini yang berkuat kuasa, premium yang Anda telah bayar, Kereta yang diinsuranskan, Amaun Diinsuranskan dan perincian sebarang perluasan atau Endorsmen. 25. Amaun Diinsuranskan Ini adalah amaun maksimum yang Kami akan bayar kepada Anda bagi sesuatu tuntutan di bawah Seksyen A. Amaun ini dicatatkan di dalam Jadual Polisi. Amaun Diinsuranskan mestilah cukup untuk menampung kos mengganti Kereta Anda sekiranya berlaku Kejadian yang memusnahkannya sama sekali. 26. Kami Ini merujuk kepada Syarikat Insurans berdaftar yang mengeluarkan Polisi insurans ini. 27. Anda Ini merujuk kepada pemegang Polisi atau pihak yang namanya dicatat di dalam Jadual Polisi sebagai 'Insured'. MVAPCP004-Q-0623 (BM) 23
Seksyen G: Perlindungan Tambahan Berikut ialah senarai terma dan syarat tambahan yang terpakai dalam polisi ini. Endorsmen 200 Elaun Ehsan (Bukan Tarif) Sekiranya berlaku Kerugian Sepenuhnya terhadap Kereta Anda disebabkan kecurian atau kerosakan oleh peril yang dilindungi, Kami bersetuju untuk membayar jumlah yang bersamaan dengan 5% daripada jumlah yang diinsuranskan untuk Kereta Anda seperti yang dinyatakan dalam jadual polisi atau maksimum RM5,000.00 yang mana lebih rendah. Tertakluk juga kepada terma dan syarat Polisi ini. Endorsmen 201 Penggantian Kunci (Bukan Tarif) Kami bersetuju untuk membayar balik sehingga RM500.00 berhubung dengan kos munasabah yang ditanggung untuk menggantikan kunci atau pemancar kunci atau kod semula kunci Kereta Anda disebabkan oleh kecurian ragut atau pecah masuk Kenderaan. Untuk sebarang tuntutan yang Kami bersetuju untuk membayar di bawah perlindungan ini, Kami tidak akan memotong sebarang Ekses dan Anda tidak akan kehilangan hak Diskaun Tanpa Tuntutan (NCD) Anda. Tertakluk juga kepada terma dan syarat Polisi ini. Seksyen H: Endorsmen - diguna pakai hanya jika nombor Endorsmen di cetak di dalam Jadual Berikut adalah senarai terma dan syarat tambahan (dikenali sebagai Endorsmen) yang Kami boleh kenakan terhadap Anda atau perlindungan pilihan yang ada yang Anda mungkin mahu perluaskan ke Polisi asas Anda dengan membayar premium tambahan. Sila ambil perhatian bahawa hanya Endorsmen yang nombornya tercatat secara khusus di dalam Jadual Polisi akan diguna pakai oleh Polisi ini. Endorsmen 1: Ekses Semua Tuntutan Amaun Ekses yang tercatat di Jadual Polisi adalah amaun yang Anda terpaksa tanggung sendiri bagi setiap satu tuntutan di bawah Seksyen A yang timbul akibat satu Kejadian. Ini bermakna bahawa Kami berhak memotong Ekses ini dari amaun yang jika tidak, Kami terpaksa tanggung sepenuhnya. Jika Kami tidak dapat memotong Ekses tersebut, Kami berhak menuntut supaya Anda membayar Ekses itu kepada Kami dahulu sebelum Kami membuat apa-apa bayaran. Kami tidak akan memotong Ekses tersebut bagi kerugian atau kerosakan yang melibatkan tuntutan pihak ketiga. Endorsmen 2: Ekses Tuntutan Kerosakan Amaun Ekses yang tercatat di Jadual Polisi adalah amaun yang Anda terpaksa tanggung sendiri bagi setiap satu tuntutan di bawah Seksyen A yang timbul akibat satu Kejadian. Ini bermakna bahawa Kami berhak memotong Ekses ini dari amaun yang jika tidak, Kami terpaksa tanggung sepenuhnya. Jika Kami tidak dapat memotong Ekses tersebut, Kami berhak menuntut supaya Anda membayar Ekses itu kepada Kami dahulu sebelum Kami membuat apa-apa bayaran. Kami tidak akan memotong Ekses tersebut jika kerugian atau kerosakan disebabkan kebakaran, letupan, kilat, pecah-masuk, pecah rumah, kecurian, tuntutan kerosakan harta pihak ketiga dan kecederaan tubuh badan pihak ketiga. Endorsmen 14: Pertukaran Hak Milik Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju menukar hak milik dalam Polisi ini pada [nyatakan tarikh] kepada [nyatakan nama penerima tukar milik dan No. Kad Pengenalan. / No. Pendaftaran Perniagaan] beralamat di [nyatakan alamat] yang menjalankan atau melibatkan diri dalam perniagaan atau profesion yang cadangan dan akuannya bertarikh [nyatakan tarikh] hendaklah menjadi asas kontrak ini. Tertakluk juga kepada terma dan syarat Polisi ini. MVAPCP004-Q-0623 (BM) 24
Endorsmen 15: Sewa Beli Kami mendapati bahawa Kereta Anda diperolehi melalui Perjanjian Sewa Beli dengan syarikat Sewa Beli yang dinamakan di dalam Jadual Polisi sebagai Pemilik. Anda bersetuju tanpa syarat bahawa sebarang tuntutan yang Kami bayar secara tunai di bawah Seksyen A akan diberi kepada Pemilik selagi mereka kekal menjadi Pemilik Kereta Anda pada masa berlakunya Kejadian. Akuan penerimaan daripada Pemilik akan membebaskan Kami daripada sebarang tuntutan atau liabiliti selanjutnya berkaitan dengan kerugian atau kerosakan tersebut. Bagi semua tujuan lain Anda dianggap sebagai pihak prinsipal di bawah Polisi ini dan bukannya ejen atau pemegang amanah bagi Pemilik dan Anda tidak menyerahkan hak manfaat dan tuntutan Anda di bawah Polisi ini kepada Pemilik. Anda tidak boleh menyerahkan hak, manfaat dan tuntutan Anda di bawah Polisi ini kepada sesiapa tanpa persetujuan bertulis daripada Kami. Endorsmen 15 (a): Pinjaman Majikan Kami mendapati bahawa Kereta Anda diperolehi di bawah perjanjian Pinjaman Majikan. Anda bersetuju tanpa syarat bahawa sebarang tuntutan yang Kami bayar secara tunai di bawah Seksyen A akan dibayar di atas nama Majikan yang namanya tercatat di dalam Jadual Polisi selagi pinjaman itu belum dilunaskan pada masa Kejadian yang menyebabkan tuntutan. Akuan penerimaan daripada Majikan akan membebaskan Kami daripada tuntutan atau liabiliti selanjutnya bagi Kejadian tersebut. Selain dari yang di atas, hak dan liabiliti Kami / Anda di bawah Polisi ini tidak akan terjejas. Endorsmen 18: Risiko Berkadar Flit (Fleet Rated Risks) - Pembatalan 'Diskaun Tanpa Tuntutan' Oleh kerana manfaat Diskaun Flit diterima, fasal Diskaun Tanpa Tuntutan bagi Polisi ini dibatalkan. Tertakluk juga kepada terma dan syarat Polisi ini. Endorsmen 22: Karavan / Bagasi / Treler Bot Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju melindungi Karavan, Bagasi atau Treler Bot yang butirannya dinyatakan dalam Jadual Polisi di bawah tajuk 'Endorsmen 22' semasa digunakan bersama-sama dengan Kereta Anda. Endorsmen ini tidak melindungi: a. liabiliti di sisi undang-undang bagi kematian atau kecederaan tubuh badan terhadap mana-mana penumpang di dalam Karavan / Baga si / Treler Bot tersebut kecuali orang itu sedang dibawa atas sebab atau bagi tujuan melaksanakan kontrak pekerjaannya; b. kerugian atau kerosakan terhadap kandungan atau apa jua yang dibawa di dalam Karavan / Bagasi / Treler Bot tersebut; dan c. kerugian atau kerosakan terhadap Bot yang dibawa oleh Treler tersebut. Amaun maksimum yang Kami tanggung bagi kerugian atau kerosakan terhadap Karavan / Bagasi / Treler Bot tersebut di bawah Seksyen A untuk endorsmen ini ialah amaun yang dinyatakan dalam Jadual Polisi di bawah tajuk 'Endorsmen 22'. Endorsmen 24(c): Ujian Keutuhan, Pertandingan dsb. Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju bahawa insurans yang diberikan di bawah Polisi ini melindungi Kereta Anda semasa ia digunakan untuk [nyatakan sama ada ujian keutuhan, pertandingan] yang akan diadakan di [nyatakan tempat / lokasi] pada [nyatakan tarikh] yang dianjurkan oleh [nyatakan nama penganjur] termasuk latihan rasmi yang rasmi yang dikendalikan bagi acara tersebut. Endorsmen 24(d): Ujian Keutuhan, Pertandingan dsb. (Perlindungan Pihak Ketiga Sahaja) Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju bahawa insurans yang diberikan di bawah Seksyen B Polisi ini akan melindungi liabiliti di sisi undang- undang semasa Kereta Anda digunakan untuk [nyatakan sama ada ujian keutuhan, pertandingan] yang akan diadakan di [nyatakan tempat / lokasi] pada [nyatakan tarikh] yang dianjurkan oleh [nyatakan nama penganjur] termasuk latihan rasmi yang dikendalikan bagi acara tersebut. Endorsmen 25: Mogok, Rusuhan dan Kekecohan Awam Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju bahawa insurans yang diberikan di bawah Seksyen A Polisi ini akan melindungi kerugian atau kerosakan terhadap Kereta Anda disebabkan oleh: a. perbuatan sengaja mana-mana pemogok atau pekerja yang disekat-masuk yang menyokong suatu mogok atau menentang sekat-masuk; MVAPCP004-Q-0623 (BM) 25
b. perbuatan mana-mana orang yang mengambil bahagian bersama-sama dengan orang lain dalam sebarang gangguan ketenteraman awam (sama ada yang berkaitan dengan mogok atau sekat-masuk atau tidak); dan tindakan pihak berkuasa yang sah di sisi undang-undang dalam membanteras atau percubaan untuk membanteras mana-mana gangguan sedemikian atau untuk mengurangkan akibat gangguan tersebut. c. Endorsmen ini tidak melindungi: a. perang saudara, peperangan, pencerobohan atau perbuatan musuh asing, permusuhan atau operasi seakan peperangan (sama ada peperangan diisytiharkan ataupun tidak); b. revolusi, pemberontakan atau kekecohan awam yang mencapai tahap kebangkitan awam; dan c. Tindakan Keganasan. Endorsmen ini juga tidak melindungi sebarang kerugian, kerosakan atau liabiliti secara langsung atau tidak langsung, secara dekat atau jauh yang disebabkan oleh atau yang diakibatkan oleh atau yang boleh dikesan kepada atau yang timbul dari atau yang berkaitan dengan pengecualian yang dinyatakan di atas. Endorsmen 57: Perlindungan Tambahan Bencana Khas Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju bahawa insurans yang diberikan di bawah Seksyen A Polisi ini akan melindungi kerugian atau kerosakan terhadap Kereta Anda akibat banjir, taufan, hurikan, ribut, ribut kencang, letusan gunung berapi, gempa bumi, tanah runtuh, gelinciran tanah, penurunan atau penenggelaman tanah ataupun malapetaka alam yang lain. Endorsmen 72: Liabiliti Penumpang Di Sisi Undang-undang Kerana Perbuatan Cuai Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju bahawa insurans yang diberikan di bawah Seksyen B Polisi ini termasuk liabiliti di sisi undang- undang yang ditanggung oleh mana-mana penumpang di dalam Kereta Anda dengan syarat penumpang itu: a. tidak memandu Kereta Anda; b. tidak layak mendapat ganti rugi di bawah mana-mana Polisi insurans yang lain; dan c. mematuhi semua terma dan syarat Polisi ini seolah-olah dia adalah Anda. Endorsmen ini tidak melindungi: a. kematian atau kecederaan tubuh badan terhadap sesiapa yang bekerja dengan Anda atau penumpang, dan orang itu meninggal atau cedera semasa melaksanakan kontrak pekerjaannya; b. kerosakan harta kepunyaan atau yang diamanahkan atau berada dalam jagaan atau kawalan Anda atau penumpang atau ketika dibawa di dalam Kereta Anda; dan / atau c. kematian atau kecederaan tubuh badan kepada pemandu atau mana-mana penumpang lain di dalam Kereta Anda dalam masa yang sama. Endorsmen 87: Fasal Nilai Dipersetujui Nilai Dipersetujui yang dinyatakan di dalam Jadual Polisi adalah amaun maksimum yang Kami akan bayar untuk Kereta Anda, setelah ditolak sebarang Ekses (jika berkaitan) sekiranya Kereta Anda dicuri atau musnah sama sekali. Kami dan Anda telah bersetuju semasa Polisi ini mula berkuat kuasa supaya nilai ini digunakan sebagai asas penyelesaian dengan syarat Kami bertanggungjawab membayar kerugian atau kemusnahan itu di bawah terma dan syarat Polisi ini. Nilai Pasaran Kereta Anda pada masa kerugian berlaku tidak akan diambil kira. Endorsmen 89: Perlindungan untuk Cermin Depan / Belakang, Tingkap dan Bumbung Matahari Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju bahawa insurans yang diberikan di bawah Seksyen A Polisi ini akan melindungi kos menggantikan atau membaiki mana-mana kaca pada cermin depan, tingkap atau bumbung matahari Kereta Anda yang pecah secara tidak sengaja termasuk kos laminasi / lapisan penintaan (jika ada) dengan syarat tiada tuntutan lain dibuat bagi Kejadian ini. Amaun maksimum yang Kami akan bayar di bawah endorsmen ini adalah amaun yang disebut di dalam Jadual Polisi di bawah tajuk 'Endorsmen 89'. Jika tuntutan Anda adalah khusus untuk kaca cermin yang pecah sahaja dan bukan kerosakan yang lain, Kami tidak akan memotong sebarang Ekses, dan Anda juga tidak akan hilang kelayakan Diskaun Tanpa Tuntutan Anda. MVAPCP004-Q-0623 (BM) 26
Jika cermin yang pecah diganti, perlindungan yang diberikan oleh endorsmen ini akan tamat sebaik sahaja kaca itu digantikan. Jika Anda ingin mendapatkan perlindungan berterusan Anda dikehendaki membayar premium tambahan kepada Kami. Sebaliknya jika kaca yang pecah diperbaiki perlindungan ini akan terus berkuat kuasa tetapi dengan amaun perlindungan yang berkurangan setelah ditolak kos untuk membaikinya. Untuk mengembalikan semula amaun perlindungan ini ke had yang asal Anda dikehendaki membayar premium tambahan kepada Kami bagi perlindungan tambahan tersebut. Kami mempunyai kata putus sama ada kaca yang pecah itu diperbaiki atau digantikan. Endorsmen 95: Perjanjian Pajakan Kami mendapati bahawa Kereta Anda diperolehi di bawah Perjanjian Pajakan dengan syarikat Pajakan yang dinamakan dalam Jadual Polisi sebagai Pemberi Pajak. Anda bersetuju tanpa syarat bahawa bayaran tunai yang Kami bayar bagi sebarang tuntutan di bawah Seksyen A akan dibuat kepada Pemberi Pajak selagi perjanjian Pajakan itu masih sah pada masa berlakunya Kejadian itu. Akuan penerimaan dari Pemberi Pajak akan membebaskan Kami sepenuhnya daripada tuntutan liabiliti selanjutnya yang berkaitan dengan kerugian atau kerosakan tersebut. Bagi semua tujuan lain Anda adalah pihak prinsipal di bawah Polisi ini dan bukannya ejen atau pemegang amanah bagi Pemberi Pajak dan Anda tidak menyerahkan hak manfaat dan tuntutan Anda di bawah Polisi ini kepada Pemberi Pajak. Anda tidak boleh menyerahkan hak manfaat dan tuntutan Anda di bawah Polisi ini kepada sesiapa tanpa persetujuan bertulis daripada Kami. Endorsmen 97: Perlindungan Berasingan Bagi Aksesori yang dipasang pada Kereta Anda Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju bahawa insurans yang diberikan di bawah Seksyen A Polisi ini akan melindungi Aksesori bukan piawaian yang butirannya dinyatakan di dalam Jadual Polisi. Amaun maksimum yang Kami akan bayar di bawah endorsmen ini ialah amaun yang dinyatakan di dalam Jadual Polisi di bawah tajuk 'Endorsmen 97'. Jika tuntutan Anda adalah khusus untuk Aksesori sahaja dan bukan untuk kerosakan lain, Kami tidak akan memotong sebarang Ekses, dan Anda juga tidak akan hilang kelayakan Diskaun Tanpa Tuntutan Anda. Perlindungan ini akan ditamatkan pada tarikh tuntutan Anda dibayar di bawah endorsmen ini. Untuk mengembalikan semula perlindungan ini Anda dikehendaki membayar premium tambahan kepada Kami bagi perlindungan ini diperbaharui. Endorsmen 97(a): Peralatan Penukaran Gas dan Tangki Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju bahawa insurans yang diberikan di bawah Seksyen A Polisi ini akan melindungi kerugian atau kerosakan terhadap Peralatan Penukaran Gas dan Tangki Kereta Anda sebagai item berasingan dengan syarat ia dipasang oleh pemasang yang bertauliah. Amaun maksimum yang Kami akan bayar di bawah endorsmen ini ialah amaun yang dinyatakan di dalam Jadual Polisi di bawah tajuk 'Endorsmen 97(a)'. Jika tuntutan Anda adalah hanya untuk Peralatan Penukaran Gas dan Tangki sahaja dan bukan untuk kerosakan yang lain, Kami tidak akan memotong sebarang Ekses dan Anda tidak akan hilang kelayakan Diskaun Tanpa Tuntutan Anda. Perlindungan akan ditamatkan pada tarikh tuntutan Anda dibayar di bawah endorsmen ini. Untuk memulihkan semula perlindungan ini Anda dikehendaki membayar premium tambahan kepada Kami bagi perlindungan ini diperbaharui. Endorsmen 100: Liabiliti dari segi Undang-undang terhadap Penumpang Sebagai balasan terhadap premium tambahan yang Anda telah bayar kepada Kami bagi endorsmen ini, Kami akan mengganti rugi liabiliti Anda atau Pemandu Dibenarkan terhadap mana-mana penumpang yang dibawa di dalam atau semasa menaiki atau memasuki atau turun dari Kereta Anda kecuali bagi: a. kematian atau kecederaan tubuh badan mana-mana penumpang yang dibawa untuk sewaan atau mengutip tambang; b. kematian atau kecederaan tubuh badan mana-mana orang di mana kematian atau kecederaan tersebut berlaku berpunca daripada dan semasa orang berkenaan melaksanakan tugasan dengan Anda atau dengan Pemandu Dibenarkan; MVAPCP004-Q-0623 (BM) 27
c. kerosakan terhadap harta kepunyaan, atau di bawah jagaan atau di bawah kawalan atau diamanahkan kepada Anda atau Pemandu Dibenarkan dan / atau mana-mana Ahli Keluarga Anda atau Ahli Keluarga Pemandu Dibenarkan; d. liabiliti kepada mana-mana orang yang juga Ahli Keluarga Anda dan / atau Ahli Keluarga Pemandu Dibenarkan yang menjadi penumpang di dalam atau di atas Kereta Anda kecuali dia dikehendaki dibawa dengan sebab atau bagi tujuan melaksanakan kontrak pekerjaannya dengan Anda atau Pemandu Dibenarkan dan / atau majikannya; e. liabiliti yang disebabkan oleh penumpang yang menaiki atau turun dari Kereta Anda; f. apa-apa tuntutan yang dibawa terhadap Anda oleh mana-mana pemandu Kereta Anda sama ada dibenarkan atau tidak; g. apa-apa tuntutan yang dibawa ke mahkamah terhadap mana-mana orang di mana-mana negara di luar Malaysia, Republik Singapura atau Negara Brunei Darussalam; dan / atau h. semua kos dan perbelanjaan perundangan yang tidak tertanggung atau boleh dituntut balik di Malaysia, Republik Singapura dan Negara Brunei Darussalam. Syarat Perlindungan Jika semasa berlakunya Kejadian yang membawa kepada tuntutan di bawah endorsmen ini, Kereta Anda membawa penumpang lebih daripada bilangan had maksimum yang dibenarkan oleh undang-undang, liabiliti Kami akan dihadkan kepada bilangan penumpang yang dinyatakan pada kenderaan yang didaftarkan di Jabatan Pengangkutan Jalan (JPJ). Jika bilangan penumpang yang dibawa di dalam kenderaan semasa berlakunya suatu Kejadian itu lebih daripada bilangan maksimum yang dibenarkan oleh undang-undang, Kami tidak akan membayar tuntutan mereka secara penuh. Sebarang bayaran yang Kami buat kepada orang yang membuat tuntutan di bawah endorsmen ini akan dibahagikan mengikut kadar berkurangan dengan nisbah bilangan penumpang maksimum dibenarkan oleh undang-undang ke atas jumlah sebenar penumpang yang dibawa pada masa Kejadian. Perbezaan di antara jumlah yang Kami bayar dan tuntutan yang akan dibayar kepada setiap penumpang yang diinsuranskan yang membuat tuntutan di bawah endorsmen ini akan ditanggung oleh Anda / Pemandu Dibenarkan. Bahagian yang Kami bayar akan dikira berdasarkan formula berikut:- Endorsmen 101: Perluasan Perlindungan ke Negara Thailand Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju bahawa insurans yang diberikan di bawah Seksyen A dan B1(a)(ii) Polisi ini akan melindungi Kereta Anda semasa digunakan di Negara Thailand berkuat kuasa dari masa perlindungan tersebut dibeli pada [nyatakan tarikh] hingga tengah malam (Waktu Rasmi Malaysia / pada [nyatakan tarikh]. Had liabiliti yang Kami berikan di bawah Seksyen B1(a)(ii) adalah sehingga jumlah maksimum sebanyak RM100,000 sahaja. Endorsmen ini tidak melindungi liabiliti dari segi undang-undang di bawah Seksyen B1(a)(i) semasa Kereta Anda digunakan di Negara Thailand. Endorsmen 102: Perluasan Perlindungan ke Kalimantan Sebagai balasan terhadap premium tambahan yang Anda telah bayar kepada Kami kawasan geografi Polisi ini diperluas untuk meliputi Kalimantan berkuat kuasa dari pagi / petang / malam pada [nyatakan tarikh] hingga ke tengah malam (Waktu Rasmi Malaysia) pada [nyatakan tarikh] tertakluk pada had liabiliti sebanyak RM50,000 di bawah Bahagian B1(a)(i) dan B1(a)(ii). Tertakluk juga kepada terma dan syarat Polisi ini. Endorsmen 105: Had Liabiliti bagi Kerosakan Harta Pihak Ketiga Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju untuk menambah had liabiliti yang diberikan di bawah Seksyen B2(ii) Polisi sehingga RM [nyatakan had baharu] berkuat kuasa dari [nyatakan tarikh]. MVAPCP004-Q-0623 (BM) 28
Had liabiliti yang melebihi RM3 juta sehingga RM20 juta adalah dibenarkan tertakluk kepada premium tambahan yang dinyatakan seperti di bawah: Had liabiliti Kerosakan Harta Pihak Ketiga Dari RM3 juta sehingga RM4 juta Sehingga RM6 juta Sehingga RM10 juta Sehingga RM20 juta 15% dari Premium Pihak Ketiga - 30% dari Premium Pihak Ketiga - 45% dari Premium Pihak Ketiga - 60% dari Premium Pihak Ketiga Endorsmen 109: Perluasan Perlindungan Transit Feri ke dan / atau dari Sabah dan Wilayah Persekutuan Labuan Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju bahawa insurans yang diberikan di bawah Seksyen A Polisi ini akan melindungi kerugian atau kerosakan terhadap Kereta Anda semasa dalam transit ke dan / atau dari Sabah dan Wilayah Persekutuan Labuan. Anda mesti menanggung 1% pertama dari Amaun Diinsuranskan atau RM500 (yang mana yang lebih tinggi) bagi setiap tuntutan yang timbul dari satu transit bagi setiap tuntutan yang mesti dibayar di bawah endorsmen ini. Kami berhak memotong amaun ini di samping Ekses yang dinyatakan di dalam Jadual Polisi ini. Endorsmen 111: Pampasan "Diskaun Tanpa Tuntutan" Tahun Semasa (diguna pakai hanya bagi Polisi Komprehensif Kereta Persendirian) Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju membayar balik Diskaun Tanpa Tuntutan yang Anda telah hilang kerana membuat tuntutan di bawah Polisi ini. Amaun yang Kami akan bayar balik adalah sama dengan peratus kelayakan Diskaun Tanpa Tuntutan Anda yang ditunjukkan di dalam Jadual Polisi ini bagi Tempoh Insurans semasa. Perlindungan yang diberikan di bawah endorsmen ini akan tamat secara automatik apabila: a. Kami membuat bayaran bagi sesuatu tuntutan di bawah endorsmen ini; b. pemilikan Polisi ini dipindahkan ke pihak yang lain; atau c. Anda menarik balik kelayakan Diskaun Tanpa Tuntutan Anda daripada Polisi ini. Kami tidak akan mengembalikan mana-mana bahagian premium tambahan yang Anda telah bayar kepada Kami jika perlindungan di bawah endorsmen ini ditamatkan seperti yang tersebut di atas atau Anda telah membatalkan endorsmen ini pada bila-bila masa. Endorsmen 112: Pampasan untuk Tempoh Pembaikan yang Dianggarkan (Compensation for Assessed Repair Time (CART) Sebagai balasan terhadap premium tambahan yang Anda telah bayar kepada Kami bagi endorsmen ini, Kami akan membayar pampasan bagi jumlah hari yang Kami anggarkan diperlukan untuk membaiki Kereta Anda di bawah Seksyen A Polisi ini ('tempoh pembaikan yang dianggarkan'). Kami bersetuju bahawa bayaran akan didasarkan pada tempoh pembaikan yang dianggarkan oleh Ajuster atau amaun maksimum yang diberikan di dalam Jadual Polisi atau yang mana lebih rendah. Kadar maksimum bagi setiap hari dan jumlah hari maksimum yang Kami akan bayar di bawah endorsmen ini terhad kepada jumlah yang disebutkan di dalam Jadual Polisi di bawah tajuk 'Endorsmen 112'. Kami tidak akan memotong sebarang Ekses bagi setiap tuntutan yang Kami setuju untuk bayar di bawah endorsmen ini dan Anda tidak akan hilang kelayakan Diskaun Tanpa Tuntutan Anda. Kami tidak akan membayar: a. jika tuntutan Anda hanya untuk cermin pecah yang boleh dibayar di bawah Endorsmen 89; b. untuk sebarang kelewatan dari segi tempoh masa yang diambil untuk membaiki Kereta Anda (lebih dari tempoh anggaran pembaikan) atas apa juga sebab sekali pun. Keputusan muktamad tentang tempoh masa yang diperlukan untuk membaiki Kereta Anda akan ditentukan oleh Kami tanpa mengira sama ada tuntutan Anda dikemukakan secara terus kepada Kami atau terhadap pihak ketiga; c. jika tuntutan Anda adalah untuk kecurian atau kerugian sepenuhnya Kereta Anda; atau d. jika tuntutan Anda di dalam proses BER. MVAPCP004-Q-0623 (BM) 29
Kami tidak akan mengembalikan mana-mana bahagian premium tambahan yang Anda telah bayar kepada Kami jika Anda membatalkan endorsmen ini pada bila-bila masa. Endorsmen 113: Rujukan untuk Sistem Penilaian Pasaran Kenderaan Bermotor Ini merujuk kepada Sistem Penilaian Pasaran kenderaan bermotor yang diluluskan oleh Persatuan Insurans Am Malaysia (PIAM) untuk menentukan Amaun Diinsuranskan Kereta Anda pada masa Anda membeli / memperbaharui Polisi dan juga pada masa berlakunya kerugian tersebut. Apabila tuntutan dibuat, Nilai Pasaran Kereta Anda akan ditentukan oleh (nama Sistem Penilaian Pasaran kenderaan bermotor) dan nilai ini akan diterima sebagai kos pembelian kereta gantian yang sama buatannya, modelnya, umurnya dan keadaannya pada masa kerugian berlaku. Jika tidak ada Nilai Pasaran daripada (nama Sistem Penilaian Pasaran kenderaan bermotor) bagi Kereta Anda, Nilai Pasaran Kereta itu akan ditentukan oleh Ajuster, yang dipersetujui oleh Anda dan Kami. Penilaian yang dibuat oleh (nama Sistem Penilaian Pasaran kenderaan bermotor) atau Ajuster adalah muktamad berkaitan dengan Nilai Pasaran Kereta Anda di dalam mana-mana prosiding undang-undang terhadap Kami. Tertakluk juga kepada terma dan syarat Polisi ini. Endorsmen N1 - Kerugian Pertama Bencana Khas (Bukan Tarif) Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju bahawa insurans yang disediakan di bawah Seksyen A Polisi ini akan melindungi kerugian atau kerosakan terhadap Kereta Anda akibat banjir, taufan, hurikan, ribut, ribut kencang, letusan gunung berapi, gempa bumi, tanah runtuh, gelinciran tanah, penurunan atau penenggelaman tanah ataupun malapetaka alam yang lain, sehingga jumlah yang disebut dalam Jadual Polisi. Jika Kereta anda dibaiki dan kami membayar kos pembaikan sehingga jumlah yang disebut dalam Jadual dan maka perlindungan yang disediakan oleh endorsmen ini akan tamat. Sekiranya Anda ingin menikmati perlindungan yang berterusan, Anda perlu membeli perlindungan endorsmen yang baharu dan membayar premium tambahan kepada Kami. Atau jika Kereta Anda diperbaiki, perlindungan ini akan diteruskan tetapi had jumlah yang akan dibayar akan dikurangkan berdasarkan jumlah kos pembaikan. Untuk memulihkan perlindungan ke had asal, Anda perlu membayar premium tambahan kepada Kami untuk perlindungan yang dipertingkatkan. Tertakluk juga kepada terma dan syarat Polisi ini. Endorsmen N2 - Elaun Perbelanjaan Sendiri (Bukan Tarif) Elaun Kereta Ganti Sebagai balasan terhadap premium tambahan yang Anda telah bayar kepada Kami bagi endorsmen ini, Kami akan membayar ganti rugi untuk kerugian penggunaan Kereta Anda sehingga maksimum RM150.00 setiap hari sekiranya Kereta Anda (a) tidak boleh bergerak, tidak sesuai atau tidak selamat untuk dipandu disebabkan Kemalangan yang dilindungi di bawah polisi ini (selain dari kerosakan mekanikal) (b) dicuri atau kerugian sepenuhnya Dengan syarat:- Kami akan berhenti membayar manfaat ini sebaik sahaja Kami telah membayar maksimum tujuh (7) hari dalam mana-mana satu tempoh insurans - Kereta Anda telah dijumpai - Kereta Anda telah diperbaiki - Syarikat membayar Anda tuntutan untuk jumlah yang diinsuranskan, yang mana satu terdahulu Anda perlu menyerahkan resit asal untuk pembayaran balik MVAPCP004-Q-0623 (BM) 30
Pembayaran balik penginapan hotel Sekiranya berlaku kemalangan yang melibatkan Kereta Anda yang boleh dituntut di bawah Polisi ini, di mana kejadian itu berlaku seratus lima puluh (150) kilometer atau lebih dari alamat berdaftar di Malaysia, dan di mana pembaikan akan mengambil masa lebih daripada empat puluh lapan (48) jam, Anda atau Pemandu Dibenarkan boleh meminta untuk pengaturan penginapan hotel. Perkhidmatan ini mestilah diluluskan terlebih dahulu oleh Mestari Assist untuk layak dibayar balik. Bayaran balik untuk Penginapan Hotel adalah sehingga RM250 sehari dan sehingga 5 hari dalam satu tempoh polisi. Sebarang kos tambahan yang ditanggung untuk hotel akan ditanggung oleh Anda atau Pemandu Dibenarkan. Resit asal mesti dikemukakan untuk layak menerima pembayaran balik. Semburan Car Seluruh Kereta Sebagai pertimbangan bagi premium tambahan yang Anda bayar kepada Kami untuk endorsmen ini, Kami bersetuju untuk membayar sehingga RM1,500.00 berhubung dengan kos munasabah yang ditanggung untuk mengecat semula seluruh Kereta Anda selepas berlakunya kemalangan yang melibatkan Kereta Anda dengan syarat Tuntutan Kerosakan Sendiri sepadannya yang diluluskan oleh Kami yang melibatkan mengecat semula bahagian Kereta Anda yang rosak tidak mewajarkan semburan cat seluruh Kereta Anda untuk dilakukan. Dengan syarat:- i. Kereta anda mesti memerlukan sekurang-kurangnya 30% pengecatan semula berikutan tuntutan Kerosakan Sendiri. ii. Kos Pembaikan Kasar anda di bawah tuntutan Kerosakan Sendiri tidak kurang daripada 20% daripada jumlah yang diinsuranskan untuk Kereta Anda iii. Tiada penukaran warna daripada warna asal Endorsmen N3 - Kos pembersihan akibat banjir (Bukan Tarif) Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju bahawa sekiranya Kereta Anda mengalami kerosakan air akibat banjir, banjir kilat, limpahan air, parit atau sungai atau gelinciran lumpur yang memerlukan pembersihan Kereta Anda, Kami akan membayar balik perbelanjaan sebenar untuk pembersihan sehingga RM1,500.00. Perlindungan ini tidak terpakai kepada kos penggantian bahagian, karpet, upholsteri, lapik tempat duduk, dan kos untuk enjin, transmisi, overhaul bahagian mekanikal atau elektrikal yang lain Dengan syarat bahawa:- Anda hanya boleh membuat tuntutan manfaat ini sekali dalam satu tempoh insurans - Anda perlu memberikan Kami salinan laporan polis mengenai Kejadian tersebut dan resit asal untuk
perbelanjaan yang ditanggung. Jika tuntutan Anda adalah untuk kos pembersihan disebabkan oleh banjir sahaja, Anda tidak akan kehilangan hak Diskaun Tanpa Tuntutan (NCD) Anda. Tertakluk juga kepada terma dan syarat Polisi ini. Endorsmen N4 - Perlindungan Pemandu Dan Penumpang (Bukan Tarif) Sebagai balasan terhadap premium tambahan yang Anda telah bayar kepada Kami bagi endorsmen ini, Kami bersetuju untuk membayar Anda mengikut Manfaat Pelan yang dinyatakan di bawah semasa dalam perjalanan, menaiki atau menuruni Kenderaan Khusus dalam tempoh tiga ratus enam puluh lima (365) hari dari berlakunya kemalangan. Tertakluk juga kepada terma dan syarat Polisi ini. Bahagian A : Manfaat Kemalangan Diri 1. Kematian akibat Kemalangan dan Hilang Upaya Kekal Sekiranya kecederaan yang dialami mengakibatkan kematian kepada Anda dan / atau Pemandu Dibenarkan / Penumpang Anda semasa dalam perjalanan, menaiki atau menuruni Kenderaan Dinyatakan dalam tempoh tiga ratus enam puluh lima (365) hari dari berlakunya kemalangan, Syarikat akan membayar manfaat mengikut pelan yang dipilih seperti dalam Jadual Polisi. MVAPCP004-Q-0623 (BM) 31
Sekiranya kecederaan yang dialami mengakibatkan kehilangan kepada perkara berikut dalam tempoh tiga ratus enam puluh lima (365) hari dari berlakunya kemalangan, Kami akan membayar jumlah yang dinyatakan di bawah ini kepada Anda / Pemandu Dibenarkan / Penumpang Anda: Skala Faedah Kehilangan atau Kehilangan Fungsi kedua dua kaki atau kedua dua tangan Kehilangan seluruh penglihatan kedua belah mata Peratus Amaun Diinsuranskan 100% 100% Kehilangan atau Kehilangan Fungsi sebelah mata dan sebelah tangan atau sebelah kaki Kehilangan atau Kehilangan Fungsi sebelah kaki dan sebelah tangan 100% 50% Kehilangan penglihatan sebelah mata 50% Kehilangan atau Kehilangan Fungsi bermaksud kehilangan fungsi anggota secara menyeluruh dan kekal dari segi ketidakdayaan atau ketidakupayaan fizikal dalam semua aspek kehidupan seharian dan bukan hanya dari segi ketidakdayaan atau ketidakupayaan profesional atau pekerjaan Orang Yang Diinsuranskan. Kehilangan Upaya yang tidak dinyatakan dalam Skala Faedah adalah tidak termasuk dalam Polisi ini. Pampasan yang telah dibayar untuk mana mana hilang upaya yang dinyatakan dalam Seksyen A2 - Hilang Upaya Kekal akan mengurangkan Amaun Diinsuranskan dari tarikh kemalangan tersebut sehingga tamat tempoh Insurans. Sekiranya lebih daripada satu kecelakaan berlaku daripada satu Kemalangan, peratusan ditambah bersama tetapi tidak boleh melebihi 100% daripada Jumlah Kecacatan Tetap Diinsuranskan bagi Anda dan / atau Pemandu Dibenarkan / Penumpang Anda. Agregat semua peratusan yang dibayar berkenaan dengan mana-mana satu Kemalangan bagi Anda dan / atau Pemandu Dibenarkan / Penumpang Anda tidak akan melebihi 100% daripada Jumlah Prinsipal yang Diinsuranskan. Sekiranya 100% telah dibayar dalam satu atau lebih Kemalangan semasa Tempoh Insurans, semua insurans di bawah ini akan segera terhenti dan Polisi akan dibatalkan secara automatik. Semua kerugian lain yang telah dibayar di bawah Bahagian A akan mengurangkan perlindungan dengan jumlah tersebut dari tarikh Kemalangan sehingga tamatnya Polisi ini. 2. Indemniti Berganda Kami akan membayar dua kali ganda Jumlah Prinsipal yang Diinsuranskan sekiranya Anda dan / atau Pemandu Dibenarkan / Penumpang Anda mengalami quadriplegia tetap, paraplegia kekal atau lumpuh keseluruhan kekal dari leher ke bawah disebabkan oleh Kecederaan yang melibatkan Kenderaan Dinyatakan dalam tempoh tiga ratus enam puluh lima ( 365) hari dari tarikh kemalangan. 3. Perbelanjaan Perubatan Sekiranya Anda dan / atau Pemandu Dibenarkan / Penumpang Anda mengalami Kecederaan akibat Kemalangan yang melibatkan Kenderaan Dinyatakan, Kami akan membayar perbelanjaan perubatan untuk Hospital (termasuk manfaat Bilik ), klinikal, perubatan (disediakan oleh seorang pengamal yang sah) dan rawatan pembedahan termasuk: i. Perbelanjaan Sinseh Cina, pakar kiropraktik atau 'Bonesetter' yang diperlukan dan munasabah dikeluarkan untuk rawatan kecederaan tertakluk kepada RM 25 setiap lawatan sehingga maksimum RM 300 setiap kemalangan. ii. Kos pembelian kerusi roda, lengan buatan atau kaki dan tongkat seperti yang disyorkan oleh pakar atau pakar bedah yang merawat. iii. Pembayaran balik laporan perubatan atau laporan bedah siasat. 4. Pendapatan Harian Hospital Sekiranya berlaku Kecederaan yang mengakibatkan Anda dan / atau Pemandu Dibenarkan / Penumpang Anda berada di hospital sebagai pesakit berdaftar selama lebih dari dua puluh empat (24) jam berikutan berlakunya Kemalangan yang melibatkan Kenderaan Dinyatakan, Kami akan membayar elaun tunai harian yang dinyatakan MVAPCP004-Q-0623 (BM) 32
dalam Manfaat Pelan sehingga maksimum 60 hari setiap tahun polisi dengan syarat bahawa kemasukan ke hospital tersebut berlaku dalam masa empat belas (14) hari dari Kemalangan. Sekiranya Tempoh Insurans kurang dari dua belas (12) bulan, had masa enam puluh (60) hari akan dibahagikan mengikut Tempoh Insurans. MVAPCP004-Q-0623 (BM) 33
5. Bayaran Ambulans Kami akan membayar balik bayaran yang dikeluarkan untuk bayaran ambulan sehingga jumlah yang dinyatakan dalam Manfaat Pelan sekiranya berlaku kemalangan yang melibatkan Kenderaan Dinyatakan. 6. Elaun Kematian Kami akan membayar kepada waris keluarga atau wakil sah jumlah yang dinyatakan dalam Manfaat Pelan sekiranya berlaku kematian kepada Anda dan / atau Pemandu Dibenarkan / Penumpang Anda yang disebabkan oleh Kemalangan melibatkan Kenderaan Dinyatakan. 7. Perlindungan yang Diperluas: Manfaat ini diperluas untuk melindungi Anda dan tanggungan Anda untuk kematian atau hilang upaya: i. Sebagai pejalan kaki dalam kemalangan yang melibatkan mana-mana kenderaan termasuk motosikal, skuter dan kitaran pedal. ii. Memandu, menunggang, menaiki atau turun di mana-mana kenderaan yang dilesenkan untuk kegunaan peribadi selain daripada motosikal. iii. Perjalanan, menaiki atau sebagai penumpang yang membayar tambang dalam apa jua jenis pengangkutan awam. Bahagian B - Cover Tambahan 1. Kecurian Ragut Kami akan membayar Anda sehingga amaun yang dinyatakan dalam Manfaat Pelan jika berlaku kerugian atau kerosakan kepada Kepunyaan barang-barang peribadi Anda di dalam Kenderaan Dinyatakan disebabkan oleh pencurian, pecah masuk dan / atau rompakan, tertakluk kepada laporan polis yang dibuat dalam masa 24 jam dari kejadian dengan pernyataan bertulis sebagai sokongan tuntutan yang dibuat. Kepunyaan barang-barang peribadi anda bermaksud: IC, pasport, lesen memandu, kredit atau kad caj, kad akses untuk kemasukan ke bangunan atau tempat letak kereta, dompet atau beg tangan, cermin mata atau telefon bimbit. Faedah ini boleh dituntut untuk maksimum dua (2) kes dalam mana-mana satu tempoh insurans. Bahagian C - Bantuan Auto Tanpa Had Pengendorsan ini akan memberi Anda perlindungan tambahan di bawah Seksyen A3: Perkhidmatan Tunda Tanpa Had 24 jam dan perkhidmatan Pembaikan Roadside Minor akan diberikan kepada Kenderaan Dinyatakan sekiranya berlaku kemalangan atau kerosakan. Pengecualian Khusus kepada Pelindungan Penumpang dan Pemandu Manfaat ini tidak merangkumi perlindungan di bawah keadaan berikut: 1. Kerugian yang disebabkan secara langsung atau tidak langsung, secara keseluruhan atau sebahagiannya oleh: a) jangkitan bakteria (kecuali jangkitan pyanogenik yang akan berlaku melalui luka kemalangan) b) sebarang jenis penyakit lain; dan c) rawatan perubatan atau pembedahan (kecuali yang mungkin perlu akibat kecederaan kepada tubuh badan yang dilindungi oleh Polisi ini dan dilaksanakan dalam masa yang ditetapkan dalam Polisi ini). 2. Mana-mana kecederaan badan yang akan mengakibatkan hernia; 3. Mana-mana kecederaan yang disengajakan sendiri, bunuh diri atau apa-apa percubaan bunuh diri (waras atau tidak waras) 4. Sebarang kerugian yang disebabkan oleh perang, pencerobohan, tindakan musuh asing, permusuhan, atau operasi perang (sama ada perang diisytiharkan atau tidak), pemberontakan, kekecohan awam, perang saudara, revolusi, pemberontakan, konspirasi, kuasa tentera atau rampasan, undang-undang tentera, atau keadaan pengepungan, atau mana-mana peristiwa atau sebab yang menentukan pengisytiharan atau penyelenggaraan undang-undang tentera atau keadaan pengepungan, penyitaan, kuarantin, atau peraturan kastam atau nasionalisasi oleh atau di bawah perintah mana-mana kerajaan atau pihak berkuasa awam atau tempatan, atau sebarang senjata atau instrumen yang menggunakan pembelahan atom atau radioaktif, sama ada dalam masa damai atau perang. Pengecualian ini tidak akan terjejas oleh sebarang sokongan yang tidak secara khusus merujuk kepadanya, secara keseluruhan atau sebahagiannya. Anda dan / atau Pemandu MVAPCP004-Q-0623 (BM) 34
Dibenarkan / Penumpang Anda hendaklah, jika dikehendaki sedemikian, dan sebagai syarat terdahulu terhadap apa-apa liabiliti Kami, membuktikan bahawa kerugian itu tidak timbul di bawah atau melalui mana-mana keadaan atau sebab yang terkecuali di atas. 5. Semasa Kenderaan Dinyatakan digunakan untuk sewa, perlumbaan, perhimpunan jalan raya, memandu uji, membuat kadar, ujian kelajuan atau penggunaan untuk apa-apa tujuan berkaitan dengan perdagangan motor. 6. Sekiranya Anda dan / atau Pemandu Dibenarkan / Penumpang Anda atau pemandu lain tidak memegang lesen memandu yang sah untuk memandu Kenderaan Dinyatakan di bawah peraturan Jabatan Pengangkutan Jalan Malaysia, Pihak Berkuasa Pengangkutan Darat Singapura, Jabatan Pengangkutan Darat Brunei atau Mahkamah Undang-undang di negara ini, semua manfaat menurut Polisi ini tidak terpakai bagi penumpang di Kenderaan Dinyatakan dimana kenderaan itu dipandu oleh pemandu sedemikian. 7. Semasa Kenderaan Dinyatakan digunakan untuk perniagaan haram, sebagai pengangkutan tidak berlesen atau terlibat dengan apa-apa perbuatan yang menyalahi undang-undang atau kesalahan jenayah. 8. Kelahiran, keguguran, kehamilan, atau apa-apa komplikasi atau ketidakwarasan (kecuali seperti yang diterangkan di bawah Seksyen A - Hilang Upaya Kekal) kecuali disebabkan semata-mata dan secara langsung dengan cara tidak sengaja yang secara langsung dan bebas dari semua sebab lain kepada Anda dan / atau Pemandu Dibenarkan / Penumpang Anda semasa memandu, menunggang, turun atau menaiki Kenderaan Dinyatakan atau mana-mana sakit atau penyakit. 9. Anda dan / atau Pemandu Dibenarkan / Penumpang Anda di bawah umur tiga (3) tahun dan umur tujuh puluh (70) tahun ke atas. 10. Apa-apa kehilangan atau kecederaan tubuh badan atau kematian yang disebabkan secara langsung atau tidak langsung, secara keseluruhan atau sebahagian kepada Anda dan / atau Pemandu Dibenarkan / Penumpang Anda semasa memandu Kenderaan Dinyatakan dalam keadaan mabuk dengan dadah atau alkohol kecuali di mana Anda dan / atau Pemandu Dibenarkan adalah penumpang. 11. Semasa melakukan atau cuba melakukan apa-apa tindakan yang menyalahi undang-undang. 12. Apa-apa kerugian berbangkit. 13. Apa-apa perbuatan Keganasan tanpa mengira apa-apa sebab atau peristiwa lain yang menyumbang serentak atau dalam mana-mana urutan lain kepada kerugian. Untuk tujuan ini, tindakan keganasan bermaksud perbuatan, termasuk tetapi tidak terhad kepada penggunaan kekerasan atau kekejaman dan / atau ancamannya, dari mana-mana orang atau kumpulan orang, sama ada bertindak sendiri atau pada bagi pihak atau berkaitan dengan mana-mana organisasi atau kerajaan, yang dilakukan untuk kepentingan politik, agama, tujuan ideologi atau yang serupa termasuk niat untuk mempengaruhi mana-mana kerajaan dan / atau meletakkan orang awam, atau mana-mana bahagian orang awam, dalam ketakutan. Pengecualian ini juga tidak termasuk kerugian, kerosakan, kos atau perbelanjaan apa-apa jenis secara langsung atau tidak langsung disebabkan oleh, akibat daripada atau berkaitan dengan apa-apa tindakan yang diambil dalam mengawal, menghalang, menindas atau dalam apa-apa cara yang berhubungan dengan apa- apa tindakan keganasan. 14. Mana-mana kecederaan atau kematian secara langsung atau tidak langsung yang berbangkit daripada atau disebabkan oleh atau menyumbang kepada Sindrom Kurang Daya Tahan (AIDS) atau Kompleks Berkaitan AIDS (ARC) bagaimanapun sindrom ini telah diperoleh atau mungkin dinamakan. 15. Kerugian secara langsung atau tidak langsung disebabkan oleh atau disumbangkan oleh atau berbangkit daripada ionisasi, radiasi atau pencemaran oleh radioaktiviti dari mana-mana sisa nuklear atau dari pembakaran bahan api nuklear. Hanya untuk tujuan pengecualian ini, pembakaran hendaklah termasuk proses pembelahan nuklear sendiri. MVAPCP004-Q-0623 (BM) 35
16. Apa-apa kerugian secara langsung atau tidak langsung yang timbul daripada atau akibat daripada atau disumbangkan oleh Anda dan / atau Pemandu Dibenarkan / Penumpang Anda untuk Kenderaan Dinyatakan akibat daripada terlibat dalam perebutan atau mogok, rusuhan, kekecohan awam atau demonstrasi, atau kegagalan untuk mengambil langkah berjaga-jaga yang munasabah untuk mengikuti amaran tentang sebarang pergaduhan, mogok, rusuhan atau kekecohan yang dimaksudkan melalui media massa. 17. Apa-apa keadaan yang sedia ada atau kecacatan atau kelemahan fizikal, sawan dengan apa jua bentuk. 18. Sebarang kerugian, kerosakan atau liabiliti kepada Kenderaan Dinyatakan atau disebabkan oleh Kenderaan Dinyatakan semasa bantuan kerosakan dan perkhidmatan menunda. Bahagian D - Syarat-Syarat 1. Had Liabiliti Liabiliti Syarikat di bawah Polisi ini berkenaan dengan mana-mana satu kemalangan yang menjejaskan Kenderaan Dinyatakan dan penghuninya (Penumpang dan pemandu yang diinsuranskan) adalah terhad pada nilai agregat ke atas kapasiti tempat duduk seperti yang dinyatakan dalam Buku Pendaftaran Kenderaan yang Dinyatakan. Sekiranya bilangan orang melebihi kapasiti tempat duduk yang dinyatakan, Syarikat hanya akan bertanggungjawab ke atas bahagian prorata pampasan yang sebaliknya akan dibayar. 2. Pelupusan Kenderaan Sekiranya Pihak Diinsuranskan telah melupuskan kenderaan seperti yang dinyatakan di dalam Jadual Polisi sama ada dengan penjualan atau pemindahan pemilikan, insurans tersebut akan terhenti beroperasi dan Syarikat atas permintaan bertulis daripada Pihak Diinsuranskan dan penyerahan Polisi asal, akan membatalkan Polisi dan premium yang mana Pihak Diinsuranskan berhak untuk tempoh insurans yang belum tamat hendaklah selaras dengan kadar jangka pendek ditentukan oleh Syarikat. Bahagian E - Definisi "Kemalangan" atau "Kemalangan tidak sengaja" bermaksud peristiwa, kejadian yang tidak biasa, tiba-tiba, secara kebetulan, tidak terniat, tidak dijangka dan khusus atau siri kejadian yang melibatkan kejadian lalu lintas jalan yang berlaku secara kebetulan, secara langsung dan bebas dari semua sebab lain, kerosakan atau kerugian, Kecederaan atau Kematian semasa Tempoh Insurans yang dilindungi di bawah polisi kereta persendirian atau kenderaan komersial yang komprehensif. "Kematian" bermaksud kematian yang berlaku akibat Kecederaan. "Hospital" ertinya mana-mana pusat perubatan atau hospital awam / swasta yang beroperasi secara sah yang menyediakan perkhidmatan bilik dan 24 (empat puluh) jam perkhidmatan kejururawatan. "Kecederaan" bermaksud kecederaan tubuh yang menyebabkan semata-mata dan secara langsung daripada cara yang tidak disengajakan, luaran, ganas dan kelihatan dan tidak termasuk apa-apa sakit, penyakit atau gangguan perubatan dengan syarat kecederaan berlaku dalam Tempoh Insurans. "Perbelanjaan Perubatan" bermaksud perbelanjaan (selepas potongan apa-apa jumlah wang yang dapat diperolehi atau boleh diperolehi dari semua sumber lain) yang munasabah dan perlu timbul akibat daripada kemalangan seperti yang dinyatakan dalam Mukadimah atau Perlindungan Lanjutan kepada Orang yang Diinsuranskan, dalam tempoh 365 hari mengalami Kecederaan dan dibayar oleh Anda dan / atau Pemandu Dibenarkan / Penumpang Anda kepada pengamal perubatan yang berkelayakan secara sah, doktor gigi, tetapi tidak termasuk kos rawatan pergigian kecuali rawatan sedemikian adalah untuk Kecederaan untuk gigi yang baik dan semula jadi. "Barangan Peribadi" bermaksud pakaian, kacamata, beg, peralatan sukan dan dompet. Barangan peribadi tidak termasuk telefon bimbit, telefon pintar, komputer tablet dan peranti elektronik peribadi lain, barang kemas, wang tunai, cek, kad kredit dan rundingan, alat perdagangan. Syarikat tidak akan melindungi barangan peribadi yang ditinggalkan di Kenderaan Dinyatakan dan item tersebut sama ada rosak dalam kebakaran atau insiden lain atau dicuri bersama Kenderaan Dinyatakan. MVAPCP004-Q-0623 (BM) 36
Bahagian F - Manfaat Pelan RENCANA MANFAAT PELAN A PELAN B PELAN C PELAN D 1. Kematian yang tidak sengaja 10,000 20,000 30,000 50,000 2. Hilang Upaya Kekal 10,000 20,000 30,000 50,000 3. Perbelanjaan Perubatan 500 1,000 1,500 3,000 4. Pendapatan Hospital Harian 20 30 40 60 5. Bayaran Ambulans 300 300 300 300 6. Perbelanjaan Pengebumian / Elaun Kematian 1,000 1,500 2,000 3,000 7. Kecurian Ragut 200 350 500 500 8. Enhanced Auto Assistance TIDAK TERHAD TIDAK TERHAD TIDAK TERHAD TIDAK TERHAD Endorsmen N5 - Semua Pemandu (Bukan Tarif) Kami bersetuju untuk mengetepikan Lebihan wajib sebanyak RM400 seperti yang dikehendaki di bawah Seksyen A2g Polisi ini jika pada masa Kejadian, Anda atau orang yang memandu Kereta Anda dengan kebenaran Anda tidak disebutkan dalam Jadual sebagai Pemandu yang Dinamakan. Manfaat ini bagaimanapun tidak akan diguna pakai jika orang yang memandu Kereta Anda: a. berusia bawah dua puluh satu (21) tahun; atau b. memiliki lesen memandu Sementara (P) atau Pelajar (L). Kami tidak akan menolak Lebihan tambahan sebanyak RM400 ini sekiranya kerugian atau kerosakan disebabkan oleh kebakaran, letupan, kilat, rompakan, pecah rumah, kecurian, kerosakan harta benda pihak ketiga atau tuntutan kecederaan anggota MVAPCP004-Q-0623 (BM) 37
Seksyen I: Notis Penting 1. Pernyataan Privasi Dengan memberikan data peribadi untuk membeli Polisi ini, anda memberi kami kebenaran untuk penggunaannya seperti yang dijelaskan di bawah:- Untuk memudahkan pelaksanaan tugas sebagai syarikat insurans - Untuk mengumpul, menggunakan dan mendedahkan data peribadi Anda kepada pihak ketiga terpilih di dalam atau di luar Malaysia, selaras dengan Pernyataan Dasar Privasi yang tertera di laman web Kami Anda juga boleh meminta untuk membetulkan data peribadi Anda dengan menghubungi Jabatan Perkhidmatan Pelanggan Kami. Maklumat tersebut hanya akan diberikan selepas pengesahan. 'Data Peribadi' mempunyai maksud tertentu yang dikhususkan di bawah Akta Perlindungan Data Peribadi 2010. 2. Pihak berikut boleh dihubungi untuk aduan mengenai perkara-perkara berkaitan insurans. Anda boleh menghubungi Unit Aduan kami untuk bantuan di 03-7861 8400 atau badan-badan berkuasa berikut: (a) OMBUDSMAN FOR FINANCIAL (b) LAMAN INFORMASI NASIHAT DAN SERVICES Level 14, Main Block Menara Takaful Malaysia No. 4, Jalan Sultan Sulaiman, 50000 Kuala Lumpur Tel.: +603-2272 2811 Fax: +603-2272 1577 Email: enquiry@ofs.org.my Website: KHIDMAT (LINK) BANK NEGARA MALAYSIA P.O. Box 10922 50929 Kuala Lumpur Tel: 1-300-88-5465 Fax: +603-2174 1515 Email: bnmtelelink@bnm.gov.my 3. Sekiranya terdapat sebarang konflik atau kekaburan berkenaan maksud di dalam peruntukan Bahasa Malaysia untuk mana-mana bahagian Polisi, adalah Polisi versi Bahasa Inggeris akan diguna pakai. Butiran hubungan QBE Insurance (Malaysia) Berhad (Licensed under Financial Service Act 2013, regulated by Bank Negara Malaysia) Reg No.: 198701002415(161086-D) SST No.: B16-1808-31042744 QBE Insurance (Malaysia) Berhad No. 638, Level 6, Block B1, Leisure Commerce Square, No. 9, Jalan PJS 8/9, 46150 Petaling Jaya, Alamat Surat- menyurat : Peti Surat 10637, 50720 Kuala Lumpur. Nombor Telefon: 03-7861 8400 Nombor Faks: 03-7873 7430 Email: Branches: • Penang • Ipoh • Melaka • Johor Bahru • Kuching • Kota Kinabalu • Sandakan • Petaling Jaya • Kuala Lumpur • Klang MVAPCP004-Q-0623 (BM) 38